title: Neovius–Nevanlinna

text: Neovius–Nevanlinna on suomalainen suku, joka on tullut tunnetuksi erityisesti matemaatikoista, papeista, lääkäreistä ja sotilaista. Suvun vaiheita tunnetaan 1700-luvun alkuun asti, jolloin Rengon kappelin lukkarin Tuomas Tuomaanpojan samanniminen poika lähti Turkuun opiskelemaan papiksi. Siellä hän sai nimekseen Thomas Nyman, ja myöhemmin nimi muunnettiin muotoon Neovius. 1900-luvun alussa suomalaisuusliikkeen innoittamana osa suvun jäsenistä muutti sukunimensä Nevanlinnaksi. Nevanlinnan kaupungin latinankielinen nimi on "Neovia". Sukuun on kuulunut monia professoreja.


title: Christian Olsson

text: Christian Olsson (s. 25. tammikuuta 1980 Göteborg) on ruotsalainen kolmiloikkaaja ja korkeushyppääjä. Olsson on voittanut kolmiloikassa yhden olympiakullan, kolme MM-kultaa, yhden MM-hopean ja kolme EM-kultaa.


title: Christian Olsson

text: Vuonna 2001 Olsson voitti hopeaa Edmontonin MM-kisoissa tuloksella 17,47 m. Seuraavana vuonna hän voitti kultaa sekä sisä- (17,54 m) että ulkoratojen (17,53 m) EM-kisoissa ja vuonna 2003 sekä sisä- (17,70 m) että ulkoratojen (17,72 m) MM-kisoissa. Olsson voitti kultaa myös sekä vuoden 2004 Budapestin sisäratojen MM-kisoissa (17,83 m) että saman vuoden Ateenan kesäolympialaisissa (17,79 m). Vuonna 2006 hän voitti kultaa Göteborgin EM-kisoissa tuloksella 17,67 m.


title: Christian Olsson

text: Olsson voitti Kultaisen liigan palkintopotin ("jackpotin") (500 000 dollaria) vuonna 2004 voitettuaan kolmiloikan kaikissa liigan osakilpailuissa (hän jakoi miljoonan dollarin jackpotin Tonique Williams-Darlingin kanssa). Olsson on myös kolmiloikan kultamitalisti alle 23-vuotiaiden EM-kisoista vuodelta 2001 ja hopeamitalisti nuorten EM-kisoista vuodelta 1999. Korkeushypyssä Olsson voitti kultaa nuorten EM-kisoissa 1999.


title: Christian Olsson

text: Olsson on hypännyt kolmiloikassa ulkoratojen Ruotsin ennätyksen 17,79 m (hypätty vuoden 2004 kesäolympialaisissa). Sisäradoilla hänen ennätyksensä 17,83 m (2004) sivusi vuoteen 2010 asti maailmanennätystä. Hänellä on seitsemän kolmiloikan Ruotsin mestaruutta. Korkeushypyssä Olsson on menestynyt kansallisella tasolla ja hänen ennätyksensä on 228. Pituushypyssä hänen ennätyksensä on 771 cm.


title: Christian Olsson

text: Olsson valittiin vuoden eurooppalaiseksi miesyleisurheilijaksi vuosina 2003 ja 2004.


title: Christian Olsson

text: Vuosina 2007–2009 loukkaantumiset haittasivat Olssonin hyppäämistä ja hän oli pitkään kilpailematta. Hän teki paluun kilpailuihin heinäkuussa 2009. Vuonna 2010 Olssonin paras tulos oli Lontoossa hypätty 17,41 m. Hän oli neljäs Dohan sisäratojen MM-kisoissa 2010 tuloksella 17,23 m, viides Pariisin sisäratojen EM-kisoissa 2011 tuloksella 17,20 m ja kuudes saman vuoden Daegun MM-kisoissa tuloksella 17,23 m.


title: Christian Olsson

text: Olsson ilmoitti urheilu-uransa lopettamisesta toukokuussa 2012. Syynä lopettamiseen olivat loukkaantumiset.


title: Kiihtelys

text: Kiihtelys on vanha suomalainen oravannahkojen kaupassa ja verotuksessa käytetty määrän yksikkö, 40 oravannahan nippu. Vanha turkisalue Kiihtelysvaara on saanut siitä nimensä. Kiihtelys koostuu neljästä tikkurista, joka merkitsee kymmentä oravannahkaa. Tikkuri taas on antanut nimensä Tikkurilalle, joka on ollut turkisten kauppapaikka. Suomen sana "raha" tarkoitti alun perin oravannahkaa.


title: Kiihtelys

text: Turkisten metsästys on ollut tärkeä elinkeino suomalaisille, ja orava on ollut tärkeimpiä turkiseläimiä. Paljon turkiksia myytiin ulkomaillekin, ja vastineeksi hankittiin muun muassa arvometalleja, suolaa ja aseita. Myös pyyntiväestöltä verotettiin ja ostettiin turkiksia, jotka myytiin eteenpäin.


title: Mohrenstraßen metroasema

text: Mohrenstraßen metroasema on Berliinin metron linjalla U2. Aseman läheisyydessä sijaitsee useita valtion ministeriöitä. Asema avautui 1. lokakuuta 1908 nimellä "Kaiserhof". Asema tuhoutui osin toisessa maailmansodassa. 18. elokuuta 1950 asemaa uusittiin ja nimettiin uudelleen Ernst Thälmannin mukaan: "Thälmannplatz". Nimi vaihtui jälleen 15. huhtikuuta 1986, jolloin asemasta tuli "Otto-Grotewohl-Straße". Nykyisen nimensä asema sai 3. lokakuuta 1991.


title: Björkliden

text: Björkliden, myös Björkliden fjällby, on kylä Kiirunan kunnassa Norrbottenin läänissä Pohjois-Ruotsissa. Laskettelu- ja vapaa-aikakeskuksestaan tunnettu tunturikylä sijaitsee Torniojärven etelärannalla, eurooppatien E10 ja Kiiruna–Narvik-rautatien varrella noin 200 kilometriä napapiirin pohjoispuolella ja noin sata kilometriä luoteeseen Kiirunan keskustasta. Kylän tärkein tulonlähde on laskettelu- ja retkeilykeskus, ja kylän talous on riippuvainen matkailusesongista.


title: Björkliden

text: Björklidenin rautatieasemalla pysähtyvät kaikki Kiiruna–Narvik-rataosan henkilöjunat. Myös linja-autot pysähtyvät valtatien varrella.


title: Tikkuri

text: Tikkuri voi tarkoittaa ainakin seuraavia:


title: NPC

text: NPC on lyhenne englannin kielen sanoista "non-player-character" tai "non-playable character", jota käytetään roolipeleissä ja videopeleissä. Suomeksi voidaan käyttää myös ilmaisua EPH (ei-pelaaja-hahmo, ei-pelattava hahmo), mutta NPC on yleisemmin tunnettu.


title: NPC

text: Pöytäroolipeleissä NPC-hahmot ovat pelinjohtajan keksimiä ja ohjaamia sivuhenkilöitä, joita käytetään syventämään tarinaa ja ilmaisua tai vastustamaan pelaajahahmojen aikeita, siten aiheuttaen konfliktin. Joskus NPC:n hallinta voidaan myös siirtää jonkun pelaajan vastuulle, jos tämän pelaajan oma hahmo on kaukana ryhmästä tai muuten estynyt kommunikoimasta muiden pelaajahahmojen kanssa, ja pelaaja jäisi muuten osattomaksi. Hahmon kuollessa pelaajalle annetaan joskus NPC pelattavaksi ja mahdollisesti pelaajahahmoksi kohotettavaksi, tai vain väliaikaisesti. Tällaisessa tilanteessa voi olla hämärää voiko NPC:tä enää kutsua NPC:ksi, mutta rajan voi vetää vaikka siitä että pelaaminen on tilapäistä eikä hahmo kehity sanottavasti.


title: NPC

text: Videopeleissä NPC-hahmot ovat automatisoituja ja täten rajoittuneempia kuin pelaajahahmot. Varhaisissa tietokoneroolipeleissä NPC:t jököttivät usein paikallaan odottamassa pelaajan lähestymistä, ja keskustelu hoidettiin avainsanojen avulla. Tällainen järjestelmä osoittautui hankalaksi, sillä ihmisen sanavarasto on laaja eivätkä ohjelmoijat voi ottaa huomioon kaikkia mielleyhtymiä. Vaikka koodaus kykenee poimimaan avainsanat pitemmän tekstin joukosta, pelaaja huomaa pian, ettei lauserakenteilla ole sivuhahmoille mitään merkitystä ja keskustelu latistuu sisältämään vain yksittäisiä arvauksia avainsanoiksi kokonaisten lauseiden sijaan.


title: NPC

text: Sittemmin yleisemmäksi on käynyt järjestelmä jossa pelaajalle tarjotaan rajoitettu repliikki- tai toiminta-vaihtoehtoja, ja NPC reagoi valintoihin ohjelmointinsa mukaan.


title: NPC

text: Ohjelmoinnin kehittyessä NPC:t ovat myös saaneet aktiivisempia rooleja. Yksin pelattavissa tietokonepeleissä pelaajahahmo voi saada avukseen tietokoneen ohjaamia partnereita, joille voi yleensä antaa yksinkertaisia ohjeita tai komentoja. Jos NPC-kumppaneita on useampia, ne voivat ohjelmoinnista riippuen jopa ruveta juttelemaan keskenään (esimerkiksi "Baldur’s Gatessa") tai muuten reagoida ympäristöönsä. Esimerkkinä "Fallout 2" -pelissä tiettyyn paikkaan saapuminen voi laukaista edeltä käsin nauhoitetun kohtauksen, kun oikea henkilö sattuu olemaan mukana seurueessa. Usein seuralaiset kuitenkin latistuvat tarjoamaan vain ylimääräistä tulivoimaa ja silloin tällöin erikoiskykyjä.


title: Dale Earnhardt

text: Ralph Dale Earnhardt, Sr. (29. huhtikuuta 1951 Kannapolis, Pohjois-Carolina – 18. helmikuuta 2001 Daytona Beach, Florida) oli yhdysvaltalainen kilpa-autoilija. Earnhardt kilpaili elämänsä aikana Yhdysvalloissa useissa autosarjoissa, mutta parhaiten hän menestyi vakioautosarja NASCARissa.


title: Dale Earnhardt

text: Earnhardt oli menestynyt kuljettaja Winston Cup -sarjassa, jonka mestariksi hän ylsi seitsemästi. Vain Richard Petty on pystynyt voittamaan yhtä monta mestaruutta. Earnhardtin aggressiivinen ajotyyli vetosi lajin faneihin, jotka antoivat hänelle lempinimen ""The Intimidator"" eli ""Pelottelija"".


title: Dale Earnhardt

text: Earnhardt kuoli viimeisellä kierroksella vuoden 2001 Daytona 500 -kilpailussa. Toinen auto tönäisi takaapäin Earnhardtin autoa, joka törmäsi seinään. Earnhardt ei tullut tajuihinsa onnettomuuden jälkeen, ja hänet piti leikata irti ulos autosta. Earnhardtin poika Dale Jr. tuli kilpailussa toiseksi. Onnettomuuden jälkeen NASCAR aloitti massiivisen turvallisuuskampanjan lähinnä yleisön ja lajin sponsorien painostuksesta.


title: Dale Earnhardt

text: Dale Earnhardtin ura NASCAR-kuljettajana kesti yli 25 vuotta.


title: Dale Earnhardt

text: Dale Earnhardtilla on neljä lasta, Kelley King, Taylor, Kerry ja Dale Jr. Kaksi viimeksi mainittua ovat myös tunnettuja NASCAR-ajajia. Earnhardt avioitui kolmannen kerran vuonna 1982. Leski Teresa Earnhardt omistaa edelleen kilpatallin ja markkinointiyrityksen Dale Earnhardt, Inc., jonka Dale perusti yhdessä hänen kanssaan 1990-luvulla.


title: Stadtmitten metroasema

text: Stadtmitten metroasema on Berliinin linjoilla U2 ja U6. Linjoilla on omat asemansa, joita yhdistää kävelytunneli. U2:n asema avattiin 1. lokakuuta 1908 nimellä "Friedrichstraße". 30. tammikuuta 1923 U6:n asema avattiin niemllä "Leipziger Straße (unten)", ja U2:n asema nimettiin "Leipziger Straße"ksi. 15. syyskuuta 1924 asemat nimettiin uudelleen: U2:n "Friedrichstadt (Mohrenstraße)" ja U6:n "Friedrichstadt (Leipziger Str.)". 1. helmikuuta 1936 "Friedrichstadt"-osa nimestä vaihdettiin "Stadtmitte"ksi. U6:n asema suljettiin 13. elokuuta 1961. Vuonna 1970 U2:n aseman nimi lyheni nykyiseen muotoon. U6:n asema avattiin jälleen 1. heinäkuuta 1990. Myös U6:n aseman nimeksi vaihtui "Stadtmitte" 5. lokakuuta 1992. Pikabussilinja M48 pysähtyy paikalla. Asema on esteetön.


title: Enríquez de Valderrábano

text: Enríquez de Valderrábano (n. 1500 – 1557 tai myöhemmin) oli espanjalainen vihuelisti ja säveltäjä. Hänen elämästään ei ole säilynyt elinvuosien lisäksi juuri tietoja.


title: Enríquez de Valderrábano

text: Valderrábano julkaisi vuonna 1547 "Libro de músican", kirjan luutulla säestettäviä lauluja. Hänen musiikkiaan ovat levyttäneet muiden muassa Naxos ja Harmonia Mundi .


title: Hakovuori

text: Hakovuori eli Vanajan Hakovuori eli Linnanpää on Kanta-Hämeessä Hämeenlinnan Vanajassa oleva rautakautinen linnamäki, joka sijaitsee Vanajaveden länsirannalla. Vuoren harjanne on Hattelmalan harjun jatketta ja se sijaitsee valtatie 10:n ja valtatie 3 risteysalueen eli Hattelmalan tienliittymän itäpuolella.


title: Hakovuori

text: Hakovuori on viereisen Hattelmalanharjun harjujakson osa, joka sijaitsee Vanajan kirkosta noin 1,5 kilometriä lounaaseen. Mäkilinnan ympäristö on harjualueelle tyypillistä ja siinä on suuriakin korkeuseroja. Mäki kohoaa 45 metriä Vanajaveden pintaa korkeammalle ja se on 350 metriä pitkä ja 200 metriä leveä. Erityisesti Hakovuoren länsi- ja itärinteet ovat jyrkkiä. Vuoren länsipuolelta on otettu myös hiekkaa , mutta vuori on pääasiassa moreeniselänne. Sen sijaan vuoren luoteis-, pohjois- ja eteläpuolelta on harjulle helppo nousta. Vuoren lakiosa on 240 metriä pitkä mutta vain 10 metriä leveä. Linnapihan pinta-alaksi tulee 1,5 hehtaaria. Laella erottuu kaksi pienempää nyppylää. Pohjoissivulla harjun laki päättyy terassimaiseen muodostumaan, jonka alareunassa on kahden kivivallin jäänteitä. Alempi kivivalli poikkeaa ylemmästä kivivallista siinä, että se on kasattu hyvin erikokoisista kivistä eikä se välttämättä kelpaisi puuvarustuksen tueksi. Etelärinteessä on myös kivivallin jäänteitä, jotka ovat ihmistoiminnan turmelemia. Vuonna 2007 eteläinen vallirakenne olisi jo hävinnyt kokonaan. Harjun laella on erotettavissa myös kolme portin paikkaa. Alueella on myös luonnon muodostamaa kivikkoa, joka on paikoin vaikeasti erotettavissa ihmistoiminnasta syntyneestä vallittamisesta.


title: Hakovuori

text: Paikka on Hämeenlinnan kaupungin luonnonhoitotoimiston hoitokohde. Museoviraston hoitoryhmä on avannut näköalan Mantereenlinnan ja Vanajaveden suuntaan. Vuoren laella on pystytetty opastaulu.


title: Hakovuori

text: Linnavuori tunnettiin jo 1800-luvulla. Hjalmar Appelgren suoritti alueen tarkastuksen vuonna 1886 ja Axel Heikel vuonna 1897. Aluetta tutkittiin pintapuolisesti vielä vuosina 1921 (Julius Ailio), 1935 (Jouko Voionmaa) ja 1939 (Esko Sarasmo). Ailio piti valleja luonnonmuodotelmina. Sauramo löysi kuitenkin luoteispäässä vallin, joka oli hänen mukaansa ihmisen rakentama. Ensimmäiset arkeologiset kaivaukset suoritti Jouko Voionmaa vuonna 1949. Hän avasi vuoren laelta pienen alueen, mutta siitä ei löytynyt lainkaan esineitä. Voionmaan kaivaukset kattoivat koko linnavuoren laesta vain alle 1 %. Tämän jälkeen linnavuorella on vierailtu tarkastus- ja inventointimatkoilla useasti. Siellä ovat käynneet Anna-Liisa Hirviluoto (vuosina 1968 ja 1974), Jyri Saukkonen (1981 ja 1984), Hans-Peter Schulz (1988), Sirkka-Liisa Seppälä (1999) ja Jari-Matti Kuusela (2007). Saukkonen ei hyväksynyt alinta vallia linnan rakenteisiin.


title: Hausvogteiplatzin metroasema

text: Hausvogteiplatzin metroasema sijaitsee Berliinin metrolinjalla U2 Mitten kaupunginosassa. Asema on ollut käytössä 1. lokakuuta 1908 alkaen. Asemalla on yksi laituri ja kaksi raidetta. Hissejä asemalla ei ole.


title: Miguel de Fuenllana

text: Miguel de Fuenllana (n. 1525 – 1585/1605) oli espanjalainen luutisti ja säveltäjä. Hän oli syntymästään sokea.


title: Miguel de Fuenllana

text: Miguel de Fuenllana omisti vihuelamusiikkikokoelmansa "Orphénica lyran" (1554) Espanjan Filip II:lle. Hän sävelsi vihuelalle sekä soolomusiikkia että sillä säestettyjä lauluja.


title: Miguel de Fuenllana

text: Fuenllanan teoksia ovat levyttäneet muiden muassa Virgin Veritas ja Naxos.


title: Shock rock

text: Shock rock on rockmusiikkia, jonka sanoma tai yleisvaikutelma on "shokeeraava" ja jota usein pidetään lapsille sopimattomana. Shock rockin teemoja ovat yleensä kauhu, seksi, väkivalta ja joskus myös kova kiroilu. Nykyisistä rockmuusikoista esimerkiksi Marilyn Mansonia on luonnehdittu shock rockin esittäjäksi. Suomessa tunnetuin shock rock -vaikutteista musiikkia esittävä yhtye lienee Lordi.


title: Shock rock

text: Alice Cooper oli 1960-luvun jälkipuoliskolla ensimmäisiä ellei jopa ensimmäinen varsinainen shock rock -yhtye. Alice Cooper tuli tunnetuksi teatraalisesta lavaesiintymisestään, joka yhdisteli väkivaltaista teatteria, vaudevilleä ja rockia. Alice Cooper on tyylilajin tunnetuin esittäjä ja edelläkävijä, mistä johtuu myös hänen lempinimensä "The Godfather of Shock rock". Jo ennen Alice Cooperia kauhu oli osana Screamin' Jay Hawkinsin esiintymistä 1950-luvun lopulla ja 1960-luvun alussa. Kauhushow on myöhemmin ollut olennainen osa myös muun muassa KISSin ja Lordin esiintymistä. 1980-luvulla pyövelin hupuissa esiintyvä The Mentors -yhtye kehitti rape rock -tyylilajin (suom. raiskausrock). Myöhemmin tyylilaji on liitetty myös eräisiin muihin shock rock -yhtyeisiin kuten The Murder Junkies ja The MILF Hunters. Black metal-yhtyeillä on tapana herättää kauhua esiintymisissään. Kuitenkin black metal ei varsinaisesti ole shock rockia, sillä raakuuden ajatellaan olevan osa sitä, eikä sillä ole välttämättä tarkoitusta erottautua muista yhtyeistä, vaan pikemminkin olla samanlainen kuin muut.


title: Kirjesalaisuus

text: Kirjesalaisuus on useimmissa Euroopan maissa voimassa oleva perusoikeus. Se tarkoittaa, että ainoastaan kirjeen vastaanottaja saa avata kirjeen ja lukea sen sisältämän viestin. Vastaava salaisuus koskee usein myös esimerkiksi erilaisia sähköisen viestinnän muotoja. Tekijänoikeuden kannalta katsottuna kirjeen, sähköpostin tai muun viestin saa julkistaa sen kirjoittajan luvalla.


title: Kirjesalaisuus

text: Kirjesalaisuus eli nykyisin viestintäsalaisuus pohjautuu perustuslain yksityiselämän suojaa käsittelevään 10. pykälään: "Kirjeen, puhelun ja muun luottamuksellisen viestin salaisuus on loukkaamaton." Kirjesalaisuuden rikkoja voidaan tuomita rikoslain perusteella viestintäsalaisuuden loukkauksesta sakkoon tai vankeuteen enintään yhdeksi vuodeksi. Jos viestintäsalaisuuden loukkaus on törkeä, rikoksentekijä on tuomittava vankeuteen enintään kolmeksi vuodeksi.


title: Kirjesalaisuus

text: Yhdysvaltain perustuslaki ei anna mitään erityistä suojaa kirjeille tai tietoliikenteelle. Käytännössä voimassa oleva kirjesalaisuus on oikeuskäytännön avulla johdettu perustuslain neljännestä lisäyksestä, joka suojaa kansalaisia perusteettomilta kotietsinnöiltä.


title: Kirjesalaisuus

text: Saksassa liittovaltion perustuslakisuojavirastolle (kotimaan tiedusteluorganisaatio) on taattu oikeudet rikkoa kirjesalaisuus, mikäli tiedonvälittäjää on aihetta epäillä eräistä rikoksista, jotka kuuluvat viraston toimialaan.


title: Spittelmarktin metroasema

text: Spittelmarktin metroasema on Berliinin metrolinjalla U2 Mitten kaupunginosassa. MetroBus-linja M48 pysähtyy asemalla. Asema avattiin 1. lokakuuta 1908. Hissejä asemalla ei ole. Asema sijaitsee 465 metrin päässä Märkisches Museumin metroasemalta ja 620 metrin päässä Hausvogteiplatzin metroasemalta. Asemalaituri on 7,6 metriä leveä ja 110,2 pitkä. Tila on 2,6 metrin korkuinen. Asema on 3,7 metriä kadun alapuolella. Aseman ikkunat muurattiin umpeen toisen maailmansodan aikana. Vuonna 2005 aloitettiin aseman peruskorjaus, joskin ikkunat oli avattu uudelleen jo vuonna 2003.


title: CSX Transportation

text: CSX Transportation on yhdysvaltalainen "Class I" -rautatieyhtiö, jonka omistaa CSX Corporation. Se on Norfolk Southern Railwayn ohella toinen Yhdysvaltain itärannikkoa palveleva "Class I" -rautatieyhtiö. CSXT on myös Pohjois-Amerikan vanhin rautatieyhtiö: sen historia ulottuu aina vuoteen 1827, jolloin sen edeltäjä Baltimore and Ohio Railroad aloitti rautatieliikenteen.


title: CSX Transportation

text: CSX Transportation muodostettiin 1. kesäkuuta 1986, kun sen edeltäjä Seaboard System Railroad fuusioitui Atlantic Coast Line Railroadin, Louisville and Nashville Railroadin ja Seaboard Air Line Railroadin sekä useiden pienien yhtiöiden kanssa. 31. elokuuta 1987 Chesapeake and Ohio Railway fuusioitiin CSX Transportationin kanssa: C&O oli fuusioitunut saman vuoden huhtikuussa Baltimore and Ohio Railroadin kanssa.


title: CSX Transportation

text: 23. kesäkuuta 1997 CSX Transportation sekä Norfolk Southern hakivat yhdessä Surface Transportation Boardilta lupaa ostaa, jakaa ja operoida 17 700 ratakilometrin laajuinen Consolidated Rail Corporation (Conrail). Valtion omistama Conrail oli ollut toiminnassa vuodesta 1976 alkaen, ja se oli yhdistänyt useita pienempiä rautatieyhtiöitä valtiolliseksi rautatieyhtiöksi. Hakemus hyväksyttiin 6. kesäkuuta 1998 ja omistussuhteiden siirron takarajaksi asetettiin 22. elokuuta. CSX hankki omistukseensa 42% ja Norfolk Southern sai loput 58% Conrailin omistuksesta. Kaupan myötä CSX:n rataverkon laajuus kasvoi noin 6 100 ratakilometrillä: valtaosa tästä oli entisen New York Central Railroadin rataa. CSX aloitti liikenteen entisellä Conrailin rataverkolla 1. kesäkuuta 1999.


title: CSX Transportation

text: Yhtiön nimi syntyi, kun Chessie System, Inc. ja Seaboard System Railroad (yleisesti "Chessie" ja "Seaboard") aloittivat fuusioitumisneuvottelut. Tuolloin puheenjohtaja oli sitä mieltä, että muodostettavan uuden yhtiön nimessä ei olisi kummankaan aiemman yhtiön nimeä yhteistyön vuoksi. Ehdotuksia nimeksi kysyttiin molempien yhtiöiden työntekijöiltä, ja suurin osa niistä oli alkukirjainten yhdistelmiä. Samaan aikaan Interstate Commerece Commissionille annettiin väliaikainen nimilyhenne CSC ("Chessie-Seaboard Company"), joka kuului virginialaiselle rekkafirmalle. Myös CSM ("Chessie-Seaboard Merger") oli jo varattu, joten lakimiehet päättivät ottaa käyttöön lyhenteen CSX, joka jäi pysyvästi käyttöön.


title: CSX Transportation

text: Julkisessa tiedonannossa sanottiin: ”CSX on sopiva, sillä C voi tarkoittaa Chessietä ja S Seaboardia, ja X, kertomerkki, voi tarkoittaa että yhdessä olemme enemmän”. Perään liitettiin myöhemmin T-kirjain, muodostaen lyhenteen CSXT. Tämä tehtiin sen vuoksi, että X-kirjaimeen päättyvät lyhenteet oli varattu rautatiekalustoa omistaville yhtiöille, jotka eivät olleet rautatieoperaattoreita.


title: The Simpsons: Hit & Run

text: The Simpsons: Hit & Run on Radical Entertaimentin kehittämä, Vivendi Universalin ja Fox Interactiven vuonna 2003 julkaisema PlayStation 2:lle, Xboxille, PC:lle ja Nintendo GameCubelle suunnattu videopeli, joka liittyy Matt Groeningin luomaan ja 20th Century Foxin sekä Gracie Filmsin tuottamaan televisiosarjaan "Simpsonit".


title: The Simpsons: Hit & Run

text: Peli perustui pari vuotta aikaisemmin ilmestyneissä Grand Theft Auto 3:ssa ja ssä ensimmäistä kertaa nähtyyn, sensaatiomaiseen "3D, vapaa, hiekkalaatikko"-formaattiin. Oikeastaan peli muistuttaa enemmän Driv3r- peliä, sillä kontrollit ovat melkein samat ja myös Driv3rissä on kenttiä, toisin kuin GTA:n yhdessä suuressa kentässä. Aluksi pelissä kävellään, sitten napataan auto alle, kurvaillaan kunnes kyllästytään, haetaan ja tehdään tehtävä, ostetaan uusi auto ja niinedespäin ja niinedespäin. Jokaisessa kentässä on yksi auto heti alussa, paikalliselta myyjältä voi ostaa kaksi, kolmas auto tarvitaan johonkin tehtävään ja se ostetaan joltakin tutulta sarjan hahmolta (kuten ensimmäisessä kentässä ostetaan Plow King- niminen lumiaura Barneylta), yhden auton saa voittamalla kolme kisaa ja kuudennen auton saa bonustehtävästä. Pelissä on myös ns. Hit & Run -mittari, ja jos se nousee liian korkealle, poliisit lähtevät perääsi ja yrittävät saada sinut kiinni ja sakottaa sinua (sakko 50 kolikkoa). Mittari nousee kun ajat ihmisten päältä, kolaroit tai tuhoat kaupungin omaisuutta.


title: The Simpsons: Hit & Run

text: Pelin tehtävät noudattavat melko paljon samaa kaavaa, eli tehtävän alettua joko kilpailu jonkun kanssa, ajaminen johonkin aikarajan puitteissa, tuhota tuo/nuo auto(t), seurata tuota autoa ja kerää tavaroita yms.


title: The Simpsons: Hit & Run

text:
Pelattavissa on koko Simpsoneiden perhe, Maggiea lukuun ottamatta; Bart, Homer, Marge ja Lisa. Näiden lisäksi yhdessä kentässä voi pelata myös Apulla. Kenttiä on itse asiassa vain kolme, ja niitä toistetaan pari kertaa.
Seuraavassa luettelossa luetellaan kentät ja hahmot, joilla niissä voi pelata.
Kentät ovat:Hahmojen pukuja voi ostaa ja vaihtaa. Jokaisessa kentässä on ostettavana kolme pukua, jotka ovat peräisin itse televisiosarjasta. Pelissä voi esimerkiksi ostaa Homerin kerjäläispuvun tai Bartin ninjapuvun. Mikäli ajat jonkun tietyn henkilön omaa autoa, auton omistaja on tällöin ratissa, jolloin pelaajan hahmo on kyytiläisenä, mutta kuljettaja ei ole varsinaisesti pelattavissa. Näitä ovat mm. Seymour Skinnerin sedan, päällikkö Wiggumin poliisiauto, professori Frinkin leijuva auto ja Otto Mannin koulubussi. Monia tuttuja hahmoja vilahtaa myös tehtävissä ja välinäytöksissä.


title: The Simpsons: Hit & Run

text: Pelissä voi myös kerätä eräänlaisia keräilykortteja, joita keräämällä valikkoon tulee kuvia, sitaatteja ja kertomuksia vanhoista jaksoista. Jos kerää tietystä tasosta kaikki kortit, saa moninpelattavan bonustason. Kaikki kortit keräämällä voi katsoa salaisen, kadonneen Tikku ja Takku -jakson "500-Yard Gash". Pelissä pitää myös kerätä kolikoita, joita saa tuhoamalla kaupungissa olevaa tavaraa tai Buzz Cola- laatikoita tai juoma-automaatteja. Niitä löytyy myös kentiltä ihan noin vain.


title: The Simpsons: Hit & Run

text: Springfieldissä tapahtuu outoja. Ihmisiä katoaa ja kaduilla ajelee outoja, mustia pakettiautoja. Ympäri kaupunkia on lentäviä, ampiaisenmallisia valvontakameroita. Jotain on tehtävä, ja kaikesta otettava selvää. Mutta kuka ja milloin? Tietysti Homer Simpsonin ja hänen perheensä, nyt heti.


title: The Simpsons: Hit & Run

text: Alussa eletään Homerin tavallista elämää, kuten käydään kaupassa, viedään Lisan tieteisprojekti kouluun ja käydään töissä. Sitten yhtäkkiä mustat pakettiautot ja kamerat alkavat puuttua elämään. Homer näkee uutisissa juttua kameroista ja yhtäkkiä yhden pakettiauton talonsa edessä töiden jälkeen. Homer epäröi ensin mutta lähtee kuitenkin tutkimaan ja seuraamaan autoa, joka palaa herra Burnsin pihalle. Pitkän takaa-ajon jälkeen, herra Burns paljastaa, että kyseessä on pelkkä pizza-auto.


title: The Simpsons: Hit & Run

text: Outoudet kuitenkin jatkuvat. Kun Bart on menossa katsomaan Truckasaurusta, hän katoaa mysteerisesti kirkkaaseen valoon, mutta palaa myöhemmin muisti pyyhkiytyneenä. Samalla Springfieldin laidalla olevalle pellolle on ilmestynyt viljaympyrä, joka muistuttaa Bartin päätä. Sitten selviää, että eräs uusi juoma, Buzz Cola, on muuttanut ihmisiä zombeiksi. Kaiken tämän takana ovat avaruusolennot Kang ja Kodos.


title: The Simpsons: Hit & Run

text: Viimeisessä kentässä koko Springfield on jo zombien, noitien ja haamujen täyttämä, vain Simpsonit ja jokunen tuttu (esim: Moe tai Ned Flanders) ovat ennallaan. Kangin ja Kodoksen avaruusalus on telakoitu Springfieldin koulun takapihalle, jossa vetosäde vetää kaikki paikalle ajaneet autot sisäänsä. Niinpä Homer keksii lastaavansa autoja radioaktiivisella jätteellä, ja ajaa ne aluksen vetosäteeseen. Suunnitelma toimii ja avaruusolennot kukistuvat. Homerista tulee tämän jälkeen juhlittu sankari.


title: Justin Wilson

text: Justin Wilson (31. heinäkuuta 1978 Sheffield, Englanti, Iso-Britannia – 24. elokuuta 2015 Allentown, Pennsylvania, Yhdysvallat) oli englantilainen autourheilija. Hän kilpaili kaudella 2003 Formula 1 -sarjassa, jonka jälkeen hän siirtyi Champ Car (nyk. IndyCar) -sarjaan Yhdysvaltoihin, jossa hän ajoi kuolemaansa saakka. Hän ajoi myös yhden kilpailun Formula E -sarjassa.


title: Justin Wilson

text: Wilsonin nuorempi veli Stefan on myös autourheilija ja kilpaili Indy Lights-sarjassa.


title: Justin Wilson

text: Wilson aloitti uransa kartingilla Ison-Britannian sarjoissa vuonna 1987 ja siirtyi niistä aina suurempiin luokkiin. Ensimmäiseen merkittävään luokkaan hän osallistui vuonna 1998, jolloin hän voitti Formula Palmer Audi -sarjan mestaruuden. Vuonna 2001 Wilson voitti International Formula 3000 -sarjan mestaruuden. Formula 1 -sarjaan hän osallistui kaudella 2003. Wilson on kaikkien aikojen pisin F1-kuljettaja, 1,93 metriä pitkä. Aluksi hän ajoi Minardilla, mutta vaihtoi kauden kuluessa Jaguarille. Hän saavutti yhden pisteen ajettuaan kahdeksanneksi Yhdysvaltain GP:ssä. F1-uransa jälkeen hän siirtyi Champ Car -sarjaan. Hän oli parhaimmillaan sarjan toinen vuosina 2006 ja 2007. Samoina vuosina Wilson voitti Greg Moore Legacy Awardin. Vuodesta 2008 lähtien Wilson kilpaili IndyCar-sarjoissa. Hän ehti voittaa kolme kilpailua.


title: Justin Wilson

text: Vuonna 2015 Wilson teki debyytin Formula E -sähköautosarjassa osallistuessaan Andrettin riveissä.


title: Justin Wilson

text: Wilson menehtyi 24. elokuuta 2015 Poconon osakilpailussa päivää aikaisemmin saamiinsa vammoihin. Hänen edellään ulosajaneen Sage Karamin autosta irtosi keulapala, joka sinkoutui suoraan Wilsonin kypärään aiheuttaen vakavan päävamman. Hänet vietiin tajuttomana lääkärihelikopterilla sairaalaan Pensylvaniaan, jossa hän kuoli vammoihinsa vain päivää myöhemmin.


title: Paul Tracy

text: Paul Tracy (s. 17. joulukuuta 1968 Scarborough, Kanada) on kanadalainen Champ Car -kuljettaja.


title: Paul Tracy

text: Tracy aloitti mikroautoissa jo nuorena. Vuonna 1985 Tracy 16-vuotiaana voitti nuorimpana kilpailijana Canadian Formula Ford -sarjan. Viisi vuotta myöhemmin hän voitti Indy Lights -mestaruuden.


title: Paul Tracy

text: Vuonna 1991 Tracy ajoi ensimmäisen Champ Car -kilpailunsa ja kaksi vuotta myöhemmin hän ajoi ensimmäisen täyden kautensa ja sijoittui kolmanneksi voittaen viisi osakilpailua. Tracyllä on eniten osakilpailuvoittoja Champ Car -sarjan aktiivikuskeista. Vuonna 2003 hän voitti koko sarjan ja seitsemän osakilpailua.


title: Paul Tracy

text: Indianapolis 500 -kilpailussa Tracy on ollut mukana viidesti. Hänen paras sijoituksensa on vuoden 2002 toinen sija.


title: Layne Staley

text: Layne Staley (22. elokuuta 1967 – 5. huhtikuuta 2002) oli grunge-yhtye Alice In Chainsin laulaja ja toinen lauluntekijä vuodesta 1987 aina kuolinvuoteensa 2002 asti. Staley tuli erityisen hyvin tunnetuksi omintakeisesta laulutyylistään sekä synkistä sanoituksistaan. Häntä pidettiin Alice In Chainsin todellisena sieluna, Jerry Cantrellin ollessa yhtyeen sydän.


title: Layne Staley

text: Layne Thomas Staley syntyi Kirklandissa, Washingtonin osavaltiossa vuonna 1967. Hän aloitti muusikonuransa ensin rumpalina kahdentoista vuoden iässä, mutta vaihtoi myöhemmin instrumenttia kiinnostuksen kasvaessa laulamiseen. Vanhemmat erosivat Laynen ollessa seitsenvuotias. Hänen isänsä Phil Staley jätti vaimonsa ja lapsensa Laynen vielä ollessa nuori. Tällä oli suuri vaikutus Staleyn elämään myös myöhemmällä iällä. Tulevaa AIC vokalistia pidettiin teini-iässä varsin omituisena tyyppinä. Todellisuudessa hän oli kuitenkin taiteellinen ja tiedonjanoinen nuorimies. Taiteellisuudesta esimerkkeinä Staleyn myöhemmin suunnittelemat Alice In Chainsin "Sun"-logo ja Mad Seasonin "Above"-albumin kansilehdet.


title: Layne Staley

text: Ennen Alice In Chains -yhtyeen muodostumista Staley esiintyi useissa Seattlen underground-yhtyeissä, tosin silloin vielä rumpalina, joka lauloi toisinaan. Hänellä oli muun muassa yhtye nimeltä Alice N' Chains, josta Alice In Chains myöhemmin sai nimensä. Vuonna 1987 Staley sitten tapasi Jerry Cantrellin eräissä juhlissa Seattlessa. Miesten kemiat sopivat yhteen ja he päättivät perustaa yhtyeen, johon myöhemmin liittyivät mukaan rumpali Sean Kinney ja basisti Mike Starr (joka vuonna 1993 vaihtui Mike Ineziin). Staleysta tuli yhtyeen laulaja. Hän myös sanoitti monia biisejä sekä teki kokonaan sellaiset kappaleet kuten "Angry Chair" ja "Hate To Feel" albumille "Dirt" ja "Head Creeps" albumille "Alice in Chains".


title: Layne Staley

text: Huumeet tulivat mukaan Staleyn elämään ensimmäisen Alice in Chains -albumin "Facelift"in aikoihin, 90-luvun alussa. Layne jäi nopeasti koukkuun ja meni vieroitukseen ennen yhtyeen toisen albumin nauhoituksia. Hän kuitenkin poistui vieroituksesta nauhoittaakseen albumin muiden jäsenten kanssa, jolloin hänen päihdeongelmansa pahenivat entisestään. Vuonna 1992 julkaistu albumi "Dirt" on oiva esimerkki päihteiden vaikutuksesta Staleyn sekä Cantrellin musiikin tekoon. Kappaleet "God Smack", "Junkhead", "Hate to Feel" ja "Angry Chair" kertovat Laynen päihdeongelmista ja isäsuhteesta. Albumi nosti Alice in Chainsin ja samalla Laynen grungen johtohahmoksi monien muiden artistien rinnalle. Muut yhtyeen jäsenet olivat huomanneet hänen fyysisen heikkenemisensä ja täten vuoden 1994 EP:n "Jar of Flies"in suunniteltu kiertue jätettiin tekemättä. Samana vuonna Staley meni jälleen vieroitukseen. Samoihin aikoihin hän liittyi Mike McCreadyn ehdotuksesta projektiin nimeltä Mad Season, joka teki ainoastaan yhden albumin, "Above", joka julkaistiin vuonna 1995. Staley konsertoi tämän kokoonpanon kanssa vain muutaman kerran vuoden 1995 aikana.


title: Layne Staley

text: Staleyn jatkuva kamppailu varsinkin heroiinin kanssa aiheutti sen, että Alice in Chainsn viimeiseksi studiotuotokseksi jäi nimikkoalbumi "Alice In Chains", joka julkaistiin vuonna 1995. Kehnosta fyysisestä voinnistaan huolimatta kyseiselle albumille Layne kirjoitti materiaalia enemmän kuin koskaan aikaisemmin. Yhtye ei koskaan virallistanut hajoamispäätöstään, mutta vuoden 1995 jälkeen ei tämä kokoonpano enää julkaissut uutta materiaalia albumimuodossa.


title: Layne Staley

text: Tässä vaiheessa Staley oli jo niin riippuvainen heroiinista, ettei esiintyminen onnistunut kunnolla. Viimeiset live-esiintymiset Alice in Chainsin kanssa olivat vuonna 1996. Ne sisälsivät esiintymisiä KISS-yhtyeen Alive-kiertueella. Yhtye esiintyi samana vuonna myös MTV:n "Unplugged" -ohjelmassa esittäen vanhoja kappaleitaan sekä uusia kolmannen levyn kappaleita. Layne levytti yhden kappaleen tehneen kokoonpanon Class '99 kanssa coverin Pink Floydin kappaleesta "Another Brick in the Wall Pt. 2", jossa oli mukana Layne Staleyn lisäksi jäseniä yhtyeistä Porno for Pyros ja Rage Against the Machine.


title: Layne Staley

text: Viimeiset levytykset olivat Alice in Chainsin kanssa "Get Born Again" ja "Died", jotka nauhoitettiin vuonna 1998, mutta julkaistiin vasta seuraavana vuonna yhtyeen box-setillä "Music Bank".


title: Layne Staley

text: Alice In Chains -vokalisti vajosi entistä enemmän syvemmälle huumeisiin pitkäaikaisen tyttöystävänsä Demri Parrotin kuoltua vuonna 1996. Mies ei tästä koskaan toipunut ja hänen alamäkensä vain paheni. Lopulta Staley menehtyi 5. huhtikuuta 2002 heroiinin ja kokaiinin yliannostukseen Seattlen asunnollaan (University District apartment). Hänen ruumiinsa löydettiin vasta pari viikkoa kuoleman jälkeen, 20. huhtikuuta. Huumeongelmiensa vuoksi Staley pysytteli viimeiset elinvuotensa poissa julkisuudesta, eläen lähes täysin eristäytyneenä. Hän tuskin piti yhteyttä edes äitiinsä tai siskoonsa viimeisinä elinkuukausinaan. Kuitenkin tästä poiketen Staley antoi haastattelun vain kaksi kuukautta ennen kuolemaansa argentiinalaiselle kirjailijalle, Adriana Rubiolle. Tämä haastattelu jäi Layne Staleyn viimeiseksi ja on luettavissa Rubion kirjasta, "Layne Staley: Angry Chair". Alla muutama katkelma haastattelusta .


title: Layne Staley

text: ""I know I'm dying," he rasped through missing teeth. "I'm not doing well. Don't try to talk about this to my sister Liz. She will know it sooner or later.""


title: Layne Staley

text:
""This fucking drug use is like the insulin a diabetic needs to survive," he said. "I'm not using drugs to get high like many people think. I know I made a big mistake when I started using this shit. It's a very difficult thing to explain. My liver is not functioning and I'm throwing up all the time and shitting my pants. The pain is more than you can handle. It's the worst pain in the world. Dope sick hurts the entire body.""
""I know I'm near death," he said. "I did crack and heroin for years. I never wanted to end my life this way. I know I have no chance. It's too late. I never wanted [the public's] thumbs' up about this fucking drug use. Don't try to contact any AIC (Alice in Chains) members. They are not my friends.""


title: Layne Staley

text: ""My world became a nightmare," he said. "There were just shadows around me. I got a call saying that my dad had died, but my family always knew he was around doing all kind of drugs. Since that call I always was wondering, 'Where is my dad?' I felt so sad for him and I missed him. He dropped out of my life for 15 years.""


title: Fritz-X

text: Ruhrstahl FX-1400 Fritz-X oli saksalainen toisen maailmansodan aikainen liitopommi.


title: Fritz-X

text: Fritz-X painoi 1 400 kg. Se oli panssaria läpäisevä pommi, jota ohjattiin radiokomennoilla. Pommi pudotettiin Dornier Do 217 ja Heinkel He 177 pommikoneista 5–6 km:n korkeudesta kohteen ilmatorjunnan kantaman ulottumattomista. Se oli ensimmäinen ohjattava liitopommi. Se kiihtyi pudotuksen aikana liki äänen nopeuteen. Prototyyppikokeissa pommit osuivat 5 metrin halkaisijan sisään.


title: Fritz-X

text:
III/KG 100, joka muodostettiin Lehr und Erprobungskommano 21:stä, oli ensimmäinen Fritz-X:n käyttäjä. Pommittajiksi siis valittiin erityisen kouliintuneita lentäjiä jne., opettajien opettajia. Do 217K-2-koneissa oli kussakin kaksi pommia.
Pommeilla upotettiin 9. syyskuuta 1943 italialainen taistelulaiva "Roma" ja taistelulaiva "Italia" vaurioitui pahoin. Englantilainen taistelulaiva "HMS Warspite" vaurioitui ja sen korjaus kesti vuoden.
Liittoutuneet alkoivat käyttää radiohäirintää pommien torjuntaan.


title: Fritz-X

text: Kaikkiaan 1 386 Fritz--pommia valmistettiin ja 602 käytettiin testaukseen. Sotakäyttöön päätyi vähäinen määrä.


title: Jussi Sydänmäki

text: Jussi Sydänmäki eli J. Hearthill eli J. Hel-Gator (s. 1967 Helsinki) on helsinkiläinen muusikko, taiteilija ja kirjailija.


title: Jussi Sydänmäki

text: 1986 Sydänmäki perusti Kontulassa Hearthill-yhtyeen. Yhtye levytti Pyramid levy-yhtiölle kuusi albumia: 1988-1995. 1994 hän julkaisi suomenkielisen soololevyn nimeltä "Hurja Jussi "(Pyramid). 1996 aloittaneessa J. Hearthill Trinity:ssä Sydänmäki laulaa ja soittaa kitaraa. Vuodesta 2000 triossa on toiminut J:n luottobasistina Marko "Maine" Mainelakeus. 1999 Sydänmäki lanseerasi oman levymerkin Pyros Records:in.


title: Jussi Sydänmäki

text: 2001 julkaistu esikoisromaani "Lucky Dan" (Like) oli Helsingin Sanomain kirjallisuuspalkinto ehdokas. Ja samaisen vuoden sooloalbumi "Devil's Car" (Pyros/Töölön Musiikkitukku) Radio Mafian viikon levy. Seuraava romaani oli "Yön Pojat", 2004 (Like).


title: Jussi Sydänmäki

text: 2004 elokuussa Sydänmäki palkittiin Kontula -palkinnolla.


title: Jussi Sydänmäki

text: 2004 perustetussa trashbilly-yhtyeessä The Hel-Gators Sydänmäki palasi juurilleen laulavana rumpalina. Bändin ensialbumi "Voodoo" (Pyros/Töölön Musiikkitukku) sinkosi yhtyeen 50 esiintymistä kattaneelle Suomen kiertueelle.


title: Jussi Sydänmäki

text: 2005 Sydänmäki julkaisi Janne Louhivuoren kanssa albumin "Varjonyrkkeilijä "(Bonnier-Amigo), jonka kappaleita hän esittää Janne Louhivuoren Yin & Twang -yhtyeen kera.


title: Jussi Sydänmäki

text: 2003 Sydänmäki perusti Samuli Laihon kanssa Soul Tattoo -yhtyeen, jossa Sydänmäki sanoitti ja lauloi. Yhtye levytti kolme albumia (2. ekaa Plastinka) ja lopetti toimintansa vuonna 2009.


title: Jussi Sydänmäki

text: 2011 julkaistu J.Hearthill Trinityn kolmas albumi: "From Here To Trinity" (Pyros/Playground) oli Helsingin Sanomien vuoden levyjä.


title: Jussi Sydänmäki

text: 2012 näki valon Hel-Gatorsin kolmas albumi "Monster Suite ("Pyros/Playground).


title: Jussi Sydänmäki

text: Elokuussa 2013 Hearthill juhlisti taivaltaan "25-vuotta ensialbumista" -klubikonserteilla Helsingissä.


title: Jussi Sydänmäki

text: 2014 Pyros Records julkaisi Sydänmäen viiden cd:n, demoja ja ennen julkaisemattomia -äänityksiä sisältäneen: "Pyros Mystery Box":in.


title: Jussi Sydänmäki

text: 2016 helmikuussa julkaistu J. Hearthill Trinity:n "Skeleton Stomp" -cd -albumi (Pyros/Playground) sisälsi Jussin, vuodesta 2011 Austinin "House of Songs" -stipendiaattina, säveltämiä lauluja.Romaanit ja käsikirjoitukset:


title: Jussi Sydänmäki

text: Muu kirjallinen toiminta:


title: Jussi Sydänmäki

text:
Kirjalliset opinnot ja kunniamaininnat:
Tove Idström, Esko Salervo ja Jukka Asikainen


title: Jussi Sydänmäki

text:
Kuvataide näyttelyt:
2014 Austin -sarja, Kallio Kukkii -ikkunanäyttely (UralTonen -ikkuna)
2004 Voodoo Outlaw, Kontulan kirjasto
2003 Urbaani primitiivi, STOA, Itä-Helsingin kulttuuritalo


title: Jussi Sydänmäki

text: Bändivideot:


title: Nintendo Adventure Books

text: Nintendo Adventure Books on Archway Booksin vuosina 1991 ja 1992 julkaisema seikkailukirjasarja. Kirjan idea perustuu Choose Your Own Adventure -kirjasarjan formaattiin, jossa lukija valitsee vaihtoehdoista seikkailun kulun. Kirjoissa on monta loppua ja seikkailun eteneminen rajoitetaan lukemalla vain lukijan valinnan mukaiset sivut. Nintendo Adventure Books -kirjoja julkaistiin kaksitoista, joista kymmenen on Mario-aiheisia ja kaksi The Legend of Zelda -aiheisia. Jokaisessa kirjassa on 121 sivua.


title: Nintendo Adventure Books

text: Kirjoissa lukija asettuu kirjan päähenkilön asemaan ja joutuu tekemään valintoja tämän puolesta. Tarinan edetessä lukija saa haltuunsa esineitä ja kolikoita ja kirjat sisältävät taulukon, josta pelaaja voi jälkeenpäin tarkastaa menestymisensä tavaroiden hankkimisessa. Kirjoissa on monta loppua, joista yksi on voittoisa ja loput päättyvät tekstiin "Game Over".


title: Nintendo Adventure Books

text: Englanninkielisiä alkuteoksia käännettiin hollanniksi ("Nintendo - Kies je eigen avontuur", Tijgerboek), unkariksi ja ruotsiksi.


title: Nintendo Adventure Books

text: Englanniksi


title: Nintendo Adventure Books

text: HollanniksiUnkariksiRuotsiksi


title: Filipe de Magalhães

text: Filipe de Magalhães (n. 1571, Azeitão – 1652, Lissabon) oli portugalilainen säveltäjä. Hän toimi Évoran tuomiokirkon "mestre de capelana" vuodesta 1594 kuolemaansa saakka.


title: Filipe de Magalhães

text: Magalhães sävelsi muun muassa polyfonista vokaalimusiikkia.


title: Jazzcore

text: Jazzcore on termi kulmikkaalle ja usein tekniselle punk-musiikin muodolle. Joskus termiä Jazzcore käytetään myös metallimusiikin ala-lajina.


title: Jazzcore

text: Jazzcorelle tunnusomaista ovat punkista lähtöisin oleva energia ja asenne yhdistettynä teknisesti haastavaan soittoon ja kappalerakenteisiin. Musiikillisesti jazzcore ei välttämättä ole niinkään jazzmaista vaan ilmaisu tulee musiikin teknisyyden ja haasteellisuuden kautta. Usein jazzcoreyhtyeet ovat pieniä kokoonpanoja, kolmen tai jopa kahden hengen yhtyeitä.


title: Jazzcore

text: Musiikissa käytettyjen vähien soittimien takia rytmi, riffit, dynamiikka ja äänen tekstuuri ovat sävellyksellisessä mielessä usein selvästi melodisia seikkoja tärkeämmässä osassa, mutta silti ei voi puhua täysin melodiattomasta musiikista.


title: Jazzcore

text: Usein käytetty synonyymi jazzcorelle on progepunk, jolloin progressiivista rockmusiikkia tarkoittavalla termillä vihjataan musiikin monimutkaisuuteen ja vaikeuteen.


title: Jazzcore

text: Punk-musiikin tärkeimpiä piirteitä on ollut aina ollut "kuka tahansa saa soittaa" -henkinen ulosanti. Amatöörimäisyys soittotaidossa ja lo-fi-estetiikka ovat vahvasti läsnä olevia elementtejä.


title: Jazzcore

text: Kuitenkin punkin alkuajoiltä lähtien 1970-luvun lopulta on mukana ollut myös yhtyeitä joiden soittotaito on antanut mahdollisuuden joko yhdistellä musiikkiinsa vaikutteita muista tyylilajeista tai hitsata oman musiikkinsa tiukemmin yhteen, hyvinä esimerkkeinä The Clash Britanniasta ja varsinkin Dead Kennedys Yhdysvalloista.


title: Jazzcore

text: Dead Kennedys teki pesäeron perinteiseen punk-ilmaisuun jo ensilevyllään "Fresh Fruit for Rotting Vegetables", missä yhtyeen kappaleet sisälsivät huomattavan paljon enemmän riffi- ja sointuvaihdoksia kuin punkyhtyeille oli ominaista. Yhtyeen soittotaito oli teknisesti harvinaisen korkeatasoista ja yhteensoitto tiukasti yhteen sulautunutta, mutta ilmaisu silti raakaa, energistä ja kaoottista.


title: Jazzcore

text: Jazzcore ei ole koskaan ole ollut suuri punk-musiikin alalaji mutta muutamia huomionarvoisia yhtyeitä löytyy.


title: Jazzcore

text: Myös suomalaiset tunnetut yhtyeet CMX ja YUP ovat soittaneet progepunkin tai jazzcoren kaltaista musiikkia.


title: Samuli Laiho

text: Samuli Laiho (s. 1969 Tampere) on suomalainen säveltäjä, sanoittaja, tuottaja ja kitaristi.


title: Samuli Laiho

text: Laiho on valmistunut 1998 teatteritaiteen maisteriksi Teatterikorkeakoulun musiikkiteatterikoulutusohjelman muusikkolinjalta. Hän on säveltänyt ja sanoittanut kymmeniä kotimaisia poplauluja. Samuli Edelmannille ja Sakari Kuosmaselle hän on tehnyt useita lauluja, Edelmannille esimerkiksi "Kaikki tahtoo" ja Kuosmaselle "Pieni sydän". Lisäksi hän on kirjoittanut lauluja elokuviin (muun muassa "Levottomat" ja "Rölli ja metsänhenki"). Hän työskennellyt tuottajana muun muassa yhtyeelle Kelpo Pojat sekä Wax real time orchestralle. Laiho on säveltänyt musiikkia muun muassa musikaaleihin, elokuviin, näytelmiin, esimerkiksi Astrid Lindgrenin kirjasta "Veljeni Leijonamieli" kertovaan näytelmään ja Dostojevskin teoksen "Riivaajat" sovitukseen Kansallisteatteriin. Muita muistettavia sävellyksiä syntyi näytelmään "Myrsky", jota esitti Ryhmäteatteri Suomenlinnassa.


title: Samuli Laiho

text: Laiho perusti vuonna 17-vuotiaana 1987 Jussi Sydänmäen kanssa Hearthill-yhtyeen, ja sinä aikana hän teki viisi levyä ja satoja esiintymisiä. Orkesteri esiintyi kotimaan lisäksi esimerkiksi Yhdysvalloissa, Ruotsissa, Englannissa, Tanskassa ja Saksassa. Vuonna 1992 Laiho aloitti musiikin opiskelun ja jättäytyi muutamaksi vuodeksi pois rockmaailmasta. Hän teki vuonna 1994 omaa nimeään kantavan soololevyn. Myöhemmin hän liittyi Ismo Alanko Säätiöön, jossa hän toimi kitaristina vuosina 1997–2002. Hän on soittanut myös monen muun orkesterin ja artistin, kuten esimerkiksi The Spirit of Hurriganesin, Palefacen ja DJ Slow'n levyillä. Laiho soittaa kitaraa Soul Tattoossa ja on tuottanut sekä säveltänyt yhtyeen esikoisalbumin. Hanke kesti kaksi vuotta. Marraskuussa 2011 Japanin listaykköseksi nousi kappale "With you", jonka toinen tekijä Laiho on. Toinen tekijä on japanilaisen lauluntekijä Daich, ja kappaleen esitää japanilainen Sexy Zone -poikabändi.


title: Samuli Laiho

text:
Samuli Laiho julkaisi toisen sooloalbumin Aamut kesällä 2014. Idea toisen sooloalbumin tekemiseen tuli Japanin matkoilta vuonna 2011 jolloin Japanissa oli tuhoisa maanjäristys. Aamut-albumin laulut käsittelevät keski-ikää ja vanhenemista, kaiken katoavaisuutta. Samuli Laiho on tällä hetkellä tekemässä kolmatta sooloalbumia josta tulee kitaravetoinen.
Laihon ensimmäinen romaani ”Topliner” julkaistaan helmikuussa 2018. Romaanissa Laiho sukeltaa musiikkibisneksen kovaan maailmaan ja kuvaa tarkkanäköisesti koneistoa, joka synnyttää kappaleita poptaivaan tähdille. Teos syväluotaa myös parisuhteen kipupisteitä ja sitä, kuinka ihminen voi huomaamatta kadottaa itsensä.


title: Samuli Laiho

text: Laihon vanhemmat ovat näyttelijä Pekka Laiho ja tanssija Eeva Laiho (k.). Hän on naimisissa ja hänellä on tytär ja poika.


title: Jukka Kiviniemi

text: Jukka ”Jukkis” Kiviniemi (s. 1968) on suomalainen basisti. Hän on soittanut muun muassa kokoonpanoissa nimeltä Aki Sirkesalo ja Lemmen jättiläiset, Sami Saari & Cosmosonic, Hearthill, Ismo Alanko & yhtye, Soul Tattoo, RePekka, Jukka Poika ja Jenkkarekka, Nuspirit Helsinki, Tekniikan ihmelapset.


title: Jukka Kiviniemi

text: Tätä nykyä Kiviniemi asuu perheensä kanssa Hollannissa.


title: Myrkkypilleri (kauppaoikeuslauseke)

text: Myrkkypillerillä viitataan osakeyhtiön yhtiöjärjestyksessä olevaan lausekkeeseen, joka estää vihamielisiä yritysostotarjouksia menestymästä.


title: Myrkkypilleri (kauppaoikeuslauseke)

text: Myrkkypillerilausekkeessa vihamielinen ostotarjous (ostotarjous jota kohdeyhtiön johto ei hyväksy) estetään siten, että yritys tekee ostotarjouksen vastapainoksi suunnatun osakeannin. Tämä suunnattu osakeanti kohdistetaan luonnollisesti tahoille, jotka suhtautuvat vihamielisesti ostotarjoukseen. Näin estetään ostotarjouksen tavoitteleman äänienemmistön saavuttaminen yhtiössä.


title: Myrkkypilleri (kauppaoikeuslauseke)

text: Lauseke ei estä yrityksen valtaamista, mutta tekee siitä huomattavasti normaalia kalliimman toimenpiteen. Näin yritysjohdon ei tarvitse pelätä, että se sivuutettaisiin uuden omistajan valinnoilla. Näin siirretään käytännössä yrityksen päätösvaltaa osakkeenomistajilta yritysjohdon suuntaan.


title: Pomfretti

text: Pomfretti eli merilahna ("Brama brama") on ahvenkala. Kala elää Atlantissa, Intian valtameressä ja Tyynessämeressä. Vaikkalajia kutsutaan joskus merilahnaksi, se ei ole sukua esimerkiksi Itämeressä tavattavalle lahnalle ("Abramis brama").


title: Pomfretti

text: Pomfretti voi kasvaa metrin pituiseksi ja painaa jopa kuusi kiloa.


title: Piikkimakrilli

text: Piikkimakrilli ("Trachurus trachurus") on ahvenkaloihin kuuluva merikala, joka kasvaa tyypillisesti 22-senttiseksi ja voi suurimmillaan painaa jopa kaksi kiloa.


title: Piikkimakrilli

text: Piikkimakrilli on itäisen Atlantin rannikoiden lajia, jonka levinneisyys ulottuu Norjasta Etelä-Afrikkaan ja vähän Intian valtamerenkin puolelle. Se elää myös Välimeressä ja sitä tavataan Tanskan salmissa Juutinraumaan asti.


title: Piikkimakrilli

text: Aikuiset piikkimakrillit liikkuvat suurina parvina rannikonläheisillä hiekkapohjaisilla vesillä. Ne syövät kalaa, äyriäisiä ja mustekalaa. Länsi-Euroopassa on kaksi erillistä kutukantaa. Läntinen kanta lisääntyy keväällä Biskajanlahden ja Irlannin vesillä ja vaeltaa sitten pohjoiseen Norjan rannikolle ja Pohjanmeren pohjoisosaan. Pohjanmeren kanta taas kutee Pohjanmeren eteläosassa kesällä jä liikkuu Skagerrakin ja Kattegatin vesillä.


title: Piikkimakrilli

text: Kala on kaupallisesti merkittävä, sitä kaupataan tuoreena, savustettuna, pakastettuna ja purkitettuna. Piikkimakrillin kalastusta on harjoitettu etenkin Pohjois-Afrikan Atlantin rannikolla kuten Senegalissa. Välimerellä saaliit ovat pienentyneet ylikalastuksen takia, ja nuorten kalojen osuus saalista on huolestuttava.


title: Évoran tuomiokirkko

text: Évoran tuomiokirkko () on tuomiokirkko Évoran kaupungissa Portugalissa. Se kuuluu osana kaupungin historiallista keskustaa UNESCO:n maailmanperintöluetteloon.


title: Évoran tuomiokirkko

text: Évoran tuomiokirkko on Portugalin suurin keskiaikainen katedraali.


title: Évoran tuomiokirkko

text: Évoran tuomiokirkko rakennettiin vuosien 1184 ja 1204 välisenä aikana. Sitä muokattiin vuosina 1280–1340 goottilaiseen tyyliin. Pääkappeli rakennettiin kokonaan uudelleen 1700-luvulla.


title: Netta

text: Netta on Anetta-nimestä johdettu naisen etunimi. Nettaa käytetään myös Agnesin lempinimenä. Netan nimipäivä on ollut suomalaisessa kalenterissa Aunen nimipäivänä, 21. tammikuuta vuodesta 2005.


title: Netta

text: Vuoden 2016 loppuun mennessä nimi Netta on annettu Suomessa noin 2500 henkilölle.


title: Jésus Iglesias

text: Jésus Ricardo Iglesias (22. helmikuuta 1922 – 11. heinäkuuta 2005) oli argentiinalainen Formula 1 -kuljettaja.


title: Jésus Iglesias

text: Iglesias aloitti uransa ajamalla Etelä-Amerikassa Fuerza Libre ja Fuerza Limitada -sarjoja vuosina 1949-1959. Hän ajoi sarjoissa ennen Formula 1:iä Plymouthin autoilla ja paluunsa jälkeen Chevroletilla. Hän menestyi sarjoissa ja voitti Limitadan mestaruuden vuonna 1951 ja Libren vuosina 1952,1956 sekä 1958-59.


title: Jésus Iglesias

text: Jésus Iglesias osallistui Gordini-tallin autolla yhteen Formula 1 -osakilpailuun, kotikisaansa Argentiinan GP:hen. Kilpailu päättyi kuitenkin vaihteiston hajoamiseen eikä Iglesias saavuttanut urallaan yhtään pistettä.


title: Harmaakoirahai

text: Harmaakoirahai tai harmaahai ("Galeorhinus galeus") on koirahai, joka kasvaa jopa kaksimetriseksi. Sitä tavataan 50-100 metrin syvyydessä mantereiden länsirannikoilla sekä Välimeressä. Se on melko yleinen Tanskan salmissa. Sitä kalastetaan ruoaksi ja urheilukalastuksen takia - harmaahain evästä tehdään haineväkeittoa. Harmaahaita pidetään myös monissa yleisöakvaarioissa.


title: Harmaakoirahai

text: Harmaahai syö kaikenlaisia eläimiä. Sille kelpaavat esimerkiksi pikkukalat, mustekalat ja raadot.


title: Piikkihai

text: Piikkihai ("Squalus acanthias") on piikkihaiden heimoon kuuluva rustokalalaji, joka voi kasvaa metrin mittaiseksi. Se on saanut nimensä selkäevissä olevista piikeistä. Väriltään se on harmahtavan ruskea, vatsapuolelta vaalea. Piikkihai syö kalaa ja selkärangattomia, ja saalistaa suurissa parvissa. Se onkin yksi harvoista hailajeista, joka elää parvissa, jonka vuoksi sitä on helppo pyydystää suuria määriä. Kalanviljelylaitokseen osuessaan piikkihaiparvi voi tehdä pahaa jälkeä. Piikkihaita pyydystetään ihmisruoaksi ja syödään niin Euroopassa kuin Kiinassakin, jossa siitä tehdään haineväkeittoa. Haihyytelö on Länsi-Euroopassa arvostettu herkku, samoin erilaiset mädistä valmistetut hyytelöt. Trooppisilla alueilla piikkihain lihaa kuivataan tai savustetaan, jolloin sitä on helppo säilyttää ja myydä. Sen pientä päätä (15-30 cm) myydään matkamuistoksi. Piikkihai ei ole ihmiselle vaarallinen.


title: Piikkihai

text: Piikkihai on yleinen Skandinavian rannikolla. Lisäksi sitä tavataan Välimeressä sekä Pohjois- ja Etelä-Amerikan, Japanin ja Australian rannikolla. Ne viihtyvät mutapohjaisissa vesissä. Sillihain ohella piikkihai on toinen hailalaji, jota on tavattu myös Suomen merialueelta.


title: Piikkihai

text: Itämereen se tulee nimenomaan suolapulssien mukana.


title: Hot in the Shade

text: Hot in the Shade on yhdysvaltalaisen rockyhtye Kissin viidestoista studioalbumi. Albumin tuottivat yhtyeen laulaja ja rytmikitaristi Paul Stanley sekä laulaja ja basisti Gene Simmons. Albumi on nauhoitettu Hollywoodissa, Kaliforniassa The Fortress-äänitysstudiolla heinä-elokuussa vuonna 1989, ja albumi miksattiin Los Angelesin Cheerokee-äänitysstudiolla vuoden 1989 elokuussa, kunnes se lopulta julkaistiin 17. lokakuuta 1989.


title: Hot in the Shade

text: "Hot in the Shade" jäi vuonna 1980 yhtyeeseen liittyneen rumpali Eric Carrin viimeiseksi studioalbumiksi yhtyeen riveissä, sillä hän menehtyi sydänsyövän aiheuttamiin komplikaatioihin New York Cityssä 24. marraskuuta 1991. Hän ei syövän heikentämän kuntonsa vuoksi pystynyt enää osallistumaan vuonna 1992 ilmestyneen "Revengen" nauhoittamiseen, mutta esiintyi tästä huolimatta vielä "God Gave Rock 'N' Roll To You II:n" musiikkivideolla ja toimi albumilla taustalaulajana. "Hot in the Shade" päätti Kissin glam metal-aikakauden, sillä "Revengen" myötä yhtyeen musiikki laajeni lähemmäs heavy metalia ja yhtyeelle ominaisempaa puhdaspiirteistä hard rockia.


title: Hot in the Shade

text: Albumin kappaleista "Hide Your Heart", "Forever" ja "Rise to It" julkaistiin singlet. Näistä kolmesta ylivoimaisesti suurin menestys oli hitiksi noussut balladi "Forever", joka nousi Yhdysvaltain singlelistalla parhaimmillaan kahdeksanneksi. Näitä singlekappaleita esitettiin ahkerasti albumia seuranneella Hot in the Shade Tour-kiertueella, mutta ne ovat käytännössä häipyneet Kissin ohjelmistossa kiertueen päätyttyä. "Foreveria" yhtye esitti aktiivisesti koko maskittoman aikakautensa loppuun eli vuoteen 1996 asti, jonka jälkeen kappaletta on esitetty satunnaisesti. Paul Stanley sen sijaan on esittänyt "Hide Your Heartia" ahkerasti vuosien 1989 ja 2006-2007 kiertueillaan sooloartistina. Albumi itse sijoittui Yhdysvalloissa Billboardin listalla parhaimmillaan sijalle 29. Pienehköä suosiota saavutti myös rumpali Eric Carrin tulkitsema kappale "Little Caesar", joka on ainoa Kissin studioalbumille päätynyt kappale, jossa päälauluvastuun kantaa Carr. Kyseisellä kappaleella Carr soittaa rumpujen ohella myös bassoa, ja Bruce Kulick soittaa sekä soolo- että rytmikitaraa Paul Stanleyn ja Gene Simmonsin laulaessa taustalaulua.


title: Hot in the Shade

text: "Hot in the Shade" ylitti kultalevyrajan Yhdysvalloissa 20. joulukuuta 1989, mutta se jäi ainoaksi maskittoman Kissin 1980-luvulla julkaistuksi studioalbumiksi, joka ei ylittänyt platinalevymyyntiä.


title: Kravattisolmu

text: Kravattisolmu on kravattiin tehtävä kiristyvä solmu. Kravattisolmuja on lukuisia erilaisia. Kravatin ohuemman pään on tarkoitus liukua solmun sisällä ja siten mahdollistaa kravatin kiristämisen ja löysäämisen.


title: Kravattisolmu

text: Kaksi yleisimmin käytettyä solmua ovat "englantilainen solmu" (four in hand) ja "ranskalainen solmu" (puoli-Windsor). Englantilainen kravattisolmu on muodoltaan toispuoleinen, suipompi ja kapeampi kuin ranskalainen kravattisolmu. Solmun valinta riippuu kauluksen muodosta sekä solmion leveydestä ja materiaalista, englantilainen solmu sopii yleensä paremmin kauluksiin, joiden kielien väliin jää kapeampi rako. Yksinkertaisempana solmuna englantilainen solmu on myös parempi vaihtoehto, jos solmion materiaali on hyvin paksua. Ranskalainen solmu on symmetrisempi ja sopii kaulukseen, jonka aukko on leveämpi.


title: Kravattisolmu

text:
Englantilaisen solmun solmiminen:
Yleinen virhe on solmia kravatin solmu liian tiukaksi. Useimmissa tilanteissa solmu näyttää paremmalta, jos se on löyhä, eli solmu kiedotaan muotoonsa löysästi ja kiristetään vasta lopuksi. Jos solmion materiaali on ohutta, solmua voidaan kasvattaa kietomalla kravatin pääosaa solmun ympärille kerran tai kaksi ennen kuin leveä pää kiertää ylös ja itsensä alle.


title: Pikkuhai

text: Pikkuhai ("Etmopterus spinax") on alle puolimetrinen piikkihaikala. Sitä tavataan Atlantin itäosassa Islannista ja Norjasta Azoreiden kautta Etelä-Afrikkaan asti. Se on yleinen pieni hai mutta pysyttelee lähellä pohjaa, yleensä 200 ja 500 metrin syvyyksien välillä. Pikkuhai syö pieniä kaloja, simpukoita ja äyriäisiä.


title: Sillihai

text: Sillihai ("Lamna nasus") on suurikokoinen hailaji ja yksi nopeimmista haista. Sillihai on piikkihain ohella ainoa Suomessa tavattu hailaji.


title: Sillihai

text: Sillihain liha on arvostettu ruoka-aine, ja laji on taloudellisesti tärkeä kalateollisuudelle. Varsinkin keitoksi laitettavista evistä maksetaan paljon.


title: Sillihai

text:
Itämerellä sillihaita tavataan satunnaisesti; yksi yksilö on tavattu 40-luvulla raahelaisen kalastajan verkosta kuolleena; Itämerelle kaloja tulee
suolapulssien mukana


title: Sillihai

text: Sillihain kannat ovat monin paikoin vähentyneet ylikalastuksen takia. Siksi sitä on ehdotettu suojeltavaksi. YK:n CITES-kokouksessa vuonna 2007 se jätettiin suojelun ulkopuolelle muun muassa suurten kalastusmaiden Norjan, Japanin ja Kiinan vastustuksen vuoksi. Vuonna 2013 sillihai pääsi CITES-suojelun piiriin.


title: Sillihai

text: Sillihai on sukkulanmuotoinen hai jolla on suuret tummat silmät ja pienet hampaat. Sen selkäpuoli on tummanharmaa, vatsapuoli valkoinen. Se kasvaa tyypillisesti noin 175 cm pitkäksi.


title: Loimaan kotiseutumuseo

text: Loimaan kotiseutumuseo on vuonna 1855 rakennetussa viljamakasiinissa sijaitseva museo, jonka toiminta käynnistyi talkoovoimin kerätystä ja lahjoituksina saadusta esineistöstä. Museo avattiin vuonna 1962. Esineistöä on noin viisi tuhatta kappaletta. Museo sijaitsee Kanta-Loimaan kirkonmäellä, ja sitä ylläpitää Loimaa-Seura ry. Museorakennuksena toimivan luonnonkivistä rakennetun viljamakasiinin lahjoitti yhdistyksen käyttöön paikallinen manttaalikunta.


title: Rengashai

text: Rengashai ("Galeus melastomus") on alle metrin pituinen kissahai. Sen selkä ja kyljet ovat harmahtavan punaiset, ja niissä on tummia läikkiä joiden ympärillä vaaleampi rengas. Rengashaita esiintyy Euroopassa Atlantin rannikolla ja Välimerellä, Afrikan länsirannikolla Angolaan asti sekä Madeiran lähivesillä.


title: Antichrist Superstar

text:
Antichrist Superstar on Marilyn Mansonin studioalbumi vuodelta 1996. Levyllä vierailevat Dave Ogilvie ja Nine Inch Nailsin Trent Reznor.Albumi
Singlet


title: Sinihai

text: Sinihai ("Prionace glauca") on suurikokoinen tiikerihaiden heimon kala, joka painaa täysikasvuisena 60–80 kiloa. Sitä tavataan syvissä vesissä lauhkeilla ja trooppisilla merialueilla aina Norjasta Etelä-Afrikkaan. Sinihai viihtyy viileähkössä vedessä, ja siksi se lämpimämmillä alueilla pysyy varsin syvällä, kun taas viileämmillä alueilla se on lähempänä pintaa. Sinihaita ei myöskään tavata matalissa lämpimissä merissä kuten Punaisella merellä tai Meksikon lahdella.


title: Sinihai

text: Sinihai voi muuttaa pitkiä matkoja, esimerkiksi Uuden Englannin edustalta Etelä-Amerikkaan.


title: Sinihai

text: Sinihain jälkeläiset kehittyvät emon ruumiin sisällä; poikasia on kerralla 25-100 kappaletta.


title: Sinihai

text: Sinihait syövät enimmäkseen kalaa ja mustekaloja, vaikka ne kykenevät tarvittaessa nappaamaan suurempiakin saaliseläimiä.


title: Vaeltaja (romaani)

text: Vaeltaja () on Fritz Leiberin vuonna 1964 ilmestynyt yhdysvaltalainen tieteisromaani. Kirja sai Hugo-palkinnon. Suomennos ilmestyi vuonna 1993 Book Studion Galaxy-scifi-sarjassa.


title: Vaeltaja (romaani)

text: Romaani kuvaa tuhoa, jonka aiheuttaa ulkoavaruudesta saapuva lähes planeetan kokoinen avaruusalus asettuessaan Maata kiertävälle radalle. Teoksessa on paljon sisäpiirin viitteitä scifi-fandomiin, ja sitä voi pitää 1960- ja 1970-luvulla syntyneen katastrofiromaanin varhaisena edustajana.


title: Itävallan Bundesliiga

text: Itävallan Bundesliiga () on Itävallan jalkapallosarjojen korkein sarjataso. Sarjassa pelaavat 12 joukkuetta kohtaavat toisensa neljästi kauden aikana. Viisi viimeisintä mestaruutta vuosina 2014–2018 on voittanut Red Bull Salzburg.


title: Malmivaara (Jällivaara)

text: Malmivaara (, ) on taajama Jällivaaran kunnassa Norrbottenin läänissä Pohjois-Ruotsissa. Malmivaaran asukasluku on noin 5 600, ja sen sijainti on 67°10′N 20°40′E.


title: Malmivaara (Jällivaara)

text: Malmivaara on tunnettu LKAB-kaivosyhtiön omistamista rautamalmikaivoksista, joista kaivettua malmia kuljetetaan Malmbanan-rataa pitkin Luulajaan laivattavaksi. Vitåforsin rata yhdistää malmikaivokset Malmbanan-rataan Jällivaaran rautatieasemalla. Kylän keskustassa eräs rautakaivoksen kuiluista on puhkaissut maankuoren, jonka seurauksena on muodostunut suuri kuoppa, joka on saanut nimekseen "Gropen". Reikä laajenee etelää kohti sitä mukaa kun malmin kaivaminen edistyy, ja se on jo jakanut kylän kahteen osaan. Rakennuksia on siirretty turvallisempaan paikkaan kaivutöiden edistyessä.


title: Malmivaara (Jällivaara)

text: Malmivaaran suurin urheilujoukkue on Malmbergets Allmänna IdrottsFörening (MAIF).


title: Tiikerihai

text: Tiikerihai ("Galeocerdo cuvier") on tiikerihaiden heimoon kuuluva kalalaji. Se on neljänneksi suurin hai maailmassa. Nimensä se on saanut kylkiensä tiikeriä muistuttavien raitojen mukaan.


title: Tiikerihai

text: Tiikerihai on suurikokoinen haikalalaji, jolla tiikerin tapaisia raitoja, jotka auttavat haita sulautumaan meren hiekkaiseen pohjaan kasvien joukkoon. Ruumis on yleensä tummanharmaa yläpuolelta ja valkoinen alapuolelta. Tiikerihaiden normaali pituus on noin 500 senttimetriä, joka tekee niistä yhden suurimmista haista. Ne painavat noin 807 kilogrammaa ja ne voivat elää noin 50 vuotiaaksi.


title: Tiikerihai

text: Tiikerihain ravintoon kuuluu ennen kaikkea kalaa, mustekaloja, merilintuja, hylkeitä, muita haita ja merikilpikonnia. Tiikerihai saapuu auringon laskeuduttua saalistamaan koralliriutoille ja rannikoille. Tiikerihait kiertelevät ja kaartelevat usein tutkien uhriaan ennen hyökkäystä ja odottavat sopivaa hetkeä iskeä. Tiikerihaita kutsutaan usein ”merten roskatynnyriksi”, sillä sen mahasta on löytynyt muun muassa säilyketölkkejä, kivihiiltä, rekisterikilpiä ja jopa krokotiilinpäitä.


title: Tiikerihai

text: Tiikerihai urokset saavuttavat sukupuolikypsyyden silloin, kun ne ovat noin 292 senttimetriä pitkiä, kun taas naaraat saavuttavat sukupuolikypsyydensä, kun ne ovat 330–335 senttimetriä pitkiä. Naaraat parittelevat kerran, joka kolmas vuosi. Paritteluajat eroavat maapallon pohjois- ja eteläpuoliskoilla. Pohjoisella pallonpuoliskolla naaraat parittelevat maaliskuussa tai toukokuussa jolloin poikaset syntyvät seuraavan vuoden toukokuun–kesäkuun välisenä aikana. Eteläisellä pallonpuoliskolla naaraat parittelevat marraskuussa tai tammikuussa jolloin poikaset syntyvät seuraavan vuoden helmikuun–maaliskuun välisenä aikana. Naaraat synnyttävät 10–80 poikasta 16 kuukauden raskausajan jälkeen. Vastasyntyneen poikasen pituus on 51–76 senttiä ja painavat 3–6 kilogrammaa.


title: Tiikerihai

text: Tiikerihain levinneisyysalue Länsi-Atlantilla on Massachusetts, Meksikonlahti, Karibianmeri ja Uruguay. Levinneisyysalue Itä-Atlantilla on Angolan saaristo. Levinneisyysalue Indo-Tyynenmeren alueella on Persianlahti, Punainenmeri, Itä-Afrikka, Havaiji, TahitiPohjois- ja Etelä-Japani ja Uusi-Seelanti. Levinneisyysalue Itä-Tyynellämerellä on Etelä-Kalifornia, Peru, mukaan lukien Revilla Gigedon saaret, Kookossaari ja Galápagossaaret.


title: Tiikerihai

text: Tiikerihait elävät lämpimissä vesissä. Ne elävät rannikkoalueilla. Sitä esiintyy myös joissa, laguuneissa, koralliriutoilla ja jopa satamissa. Ne uivat yleisesti pinnan lähellä, mutta ovat uineet jopa 350 metrin syvyydessä.


title: Tiikerihai

text: Tiikerihain hampaat ovat tarpeeksi vahvat leikkaamaan merikilpikonnan kuoren läpi tai murskaamaan nisäkkään luita. Se on yksi neljästä eniten ihmisiä vahingoittaneesta hailajista.


title: Tiikerihai

text: Tiikerihai on taitava suunnistaja. Se vaeltaa kymmenien kilometrien matkoja kohteeseensa, ja niitä on tavattu joskus 3 000 kilometrin päässä synnyinseuduiltaan. Myös kettuhai kuuluu taitaviin suunnistajiin. Asiaa on tutkinut yhdysvaltalainen tutkijaryhmä, joka seurasi Havaijilla tiikerihaita, joka ui syvällä 50 kilometrin matkan suoraan riutalle, jossa oli sen jo aiemmin löytämä ruokapaikka. Suunnistus ei ollut sattumanvaraista, vaan ryhmän mukaan se tiesi tarkalleen mihin oli menossa. Tutkimuksessa selvisi, että se suunnittelee reittinsä 6–8 kilometrin pätkinä.


title: Tiikerihai

text: Selitystä suunnistustaidolle ei ole löydetty, mutta tiedetään että hait aistivat Maan magneettikentän, ja ehkä sen avulla ne löytävät oikean suunnan. Myös merivirtoja on esitetty vaihtoehdoksi.


title: Tiikerihai

text: Tiikerihaita metsästeteään suurimmaksiosaksi niiden evien ja lihan takia. Niitä metsästetetään myös ihmisten suojelemiseksi.


title: Stefanus IX

text: Paavi Stefanus IX (k. 29. maaliskuuta 1058) oli paavina 2. elokuuta 1057 – 29. maaliskuuta 1058. Hänen oikea nimensä oli Frederick Lorrainelainen. Frederickin vanhempi veli oli Ylä-Lothringenin herttua ja Toscanan markiisi ja hänellä oli merkittävä rooli tuon ajan politiikassa.


title: Stefanus IX

text: Paavi Leo IX teki Frederickistä kardinaalin. Frederick toimi jonkin aikaa paavin lähettiläänä Konstantinopolissa. Hän oli myös paavi Leon mukana tämän epäonnistuneella sotaretkellä normanneja vastaan. Hänen asemansa oli sidoksissa hänen veljensä menestykseen, ja siksi hänen oli välttämätöntä paeta keisari Henrik II:ta Monte Cassinoon. Viisi päivää paavi Victor II:n (joka oli tehnyt Frederickistä kardinaalin ja Monte Cassinon apotin) kuoleman jälkeen hänet valittiin Victorin seuraajaksi.


title: Stefanus IX

text: Stefanus osoitti suurta tarmoa gregoriaanisen reformin toteuttamisessa selibaattilupauksen suhteen ja loi suurimittaisia suunnitelmia normannien häätämiseksi Italiasta ja veljensä nostamiseksi keisariksi. Tämä suunnitelma jäi toteutumatta, kun hän sairastui vakavasti eikä täysin toipunut sairaudesta. Hän kuoli Firenzessä 29. maaliskuuta 1058. Hänen jälkeensä paaviksi tuli Benedictus X, joka julistettiin vastapaaviksi ja jonka Nikolaus II pian syrjäytti.


title: Kuvasz

text: Kuvasz on unkarilainen paimenkoirarotu tai oikeammin laumanvartijarotu. Kuvasz-rotu kehitettiin vuosisatojen saatossa suojelemaan karjaa, omaisuutta ja omistajaansa susilta, muilta pedoilta ja varkailta. Muita suuria valkoisia vartioivia koiria ovat slovakiancuvac, owczarek podhalanski, maremmano-abruzzese, pyreneittenkoira ja komondor.


title: Kuvasz

text: Kuvasz on vahva ja kookas valkoinen laumanvartijarotu. Rotu on ruumiinrakenteeltaan hieman korkeuttaan pidempi, suorakaiteen muotoinen. Kuvaszin pää on kiilamainen ja kuivahko, silmät ovat tummat ja hieman vinot, luppakorvat ovat kolmion muotoiset ja korkealle kiinnittyneet.


title: Kuvasz

text: Kuvaszin selkä on keskipitkä, ja lanneosa lyhyt ja tiivis. Rintakehän syvyys on noin puolet säkäkorkeudesta, ja vatsalinja kohoaa takaosaa kohti. Häntä on alaskiinnittynyt, ja riippuvan hännän pää kaartuu hieman ylöspäin. Kuvaszin luusto ja lihakset ovat voimakkaat. Kuvasz liikkuu kokoisekseen kevyesti ja joustavasti.


title: Kuvasz

text: Kuvaszilla on tiheä, lyhyehkö tai keskipitkä ja laineikas karvapeite. Väriltään kuvasz on valkoinen tai norsunluunvärinen, pigmentti on aina musta. Karva on kohtalaisen kovaa ja muodostuu peitinkarvasta sekä aluskarvasta. Päässä, korvissa ja käpälissä karva on lyhyttä, tiheää ja suoraa, samoin eturaajojen etuosassa ja sivuilla sekä takaraajoissa polvien alapuolella. Raajojen takaosassa, kaulassa ja rinnassa sekä hännässä karva on pidempää. Rungossa keskipitkä (4–12 cm) ja laineikas karva muodostaa usein harjanteita, töyhtöjä ja tupsuja.


title: Kuvasz

text: Rotumääritelmän mukaan kuvasz on rohkea ja itsevarma vahti, joka puolustaa suojeltavaansa jopa henkensä uhalla. Huonosti kohdeltuna kuvaszista voi tulla aggressiivinen. Omistajiaan kohtaan se on hyvin kiltti ja uskollinen, mutta vieraisiin se suhtautuu varautuneesti ja vartioiden. Rodun suojelu- ja vartioimisvaisto on edelleen vahva.


title: Kuvasz

text: Kuvasz on tyypillinen laumanvartijarotu, itsenäinen ja itsevarma. Suloisen valkoisen ulkomodon ei saa antaa pettää, kuvasz on edelleen voimakastahtoinen laumanvartijakoira, joka vaatii omistajaltaan koirakokemusta ja perehtymistä rotuun.


title: Kuvasz

text: Kuvasz on ikivanha Unkarin alueelle vakiintunut paimenkoira. 1600-luvulta lähtien rotu on pysynyt pääpiirteiltään muuttumattomana. Kuvaszin esivanhemmat tulivat nykyisen Transilvanian alueelle unkarilaisten miehityksen aikana 900-luvulla. Näitä koiria tarvittiin vahtimaan ja vartioimaan karjalaumoja villieläimiltä ja varkailta. Kuvaszia käytettiin jonkin verran apuna metsästyksessä, ja aateliset käyttivät niitä henkivartijoinaan. Karjanpaimennuksen vähennyttyä rotua on käytetty paljon harvemmin alkuperäisiin tarkoituksiinsa, ja se on kotiutunut kyliin ja kaupunkeihin. Nykyään kuvasz toimii lähinnä vartiokoirana.


title: Kuvasz

text: Laumanvartijarodulle tärkeitä ominaisuuksia ovat hyvä hajuaisti, vahvat hampaat ja leuat, taistelutahto, rohkeus, voima ja suuri koko. Kuvaszit vartioivat karjaa ja lampaita susilta, muilta petoeläimiltä ja varkailta. Kuten monet muutkin laumanvartijarodut, kuvaszit ovat valkoisia, jotta paimen pystyy pimeässäkin helposti erottamaan koiran sudesta.


title: Kuvasz

text: Ensimmäinen rotumääritelmä kuvaszille laadittiin vuonna 1905, jolloin alkoi myös rodun rekisteröinti ja kasvatus jalostustarkoituksessa. FCI hyväksyi rodun vuonna 1936. Toisen maailmansodan aikana kuvaszit hävisivät monen muun rodun tavoin lähes sukupuuttoon. Sodan jälkeen kasvatusta jatkettiin eloon jääneistä yksilöistä.


title: Kuvasz

text: Esimmäinen kuvasz tuotiin Suomeen Ruotsista vuonna 1976. Vuonna 1979 syntyi ensimmäinen suomalainen kuvasz-pentue. 1970- ja -80-luvuilla Suomeen tuotiin useita kuvaszeja lähinnä Ruotsista ja Norjasta, ja vasta vuonna 1989 tuotiin ensimmäinen kuvasz rodun alkuperämaasta Unkarista. Kasvatustyö oli hyvin pienimuotoista aina 1990-luvun alkuun saakka, ja vuonna 1992 syntyi Suomen kolmas kuvasz-pentue. Siitä lähtien pentueita on syntynyt muutamia vuosittain. Suomen kuvaszkanta perustuu pääosin muutaman aktiivisen kasvattajan kasvatustyölle. Tuontikoirista valtaosa on peräisin Ruotsista ja Unkarista.


title: Kuvasz

text: Suomessa on vuoden 2005 loppuun mennessä syntynyt 40 pentuetta, ja noin 300 kuvaszia. Kasvattajia on vuoden 2005 loppuun mennessä ollut 11.


title: Kuvasz

text: Kuvasz on Suomessa ensisijaisesti seura- ja harrastuskoira. Viime vuosina kiinnostus käyttää kuvaszia alkuperäisessä työssä on lisääntynyt.


title: Kuvasz

text: Kuvaszeja kasvatetaan Unkarin lisäksi muun muassa Saksassa, Hollannissa, Ruotsissa, Norjassa, USA:ssa, Kanadassa ja jopa Etelä-Amerikassa.


title: Kuvasz

text: Ruotsiin ensimmäinen kuvasz tuotiin Unkarista vuonna 1969. Ruotsissa on rekisteröity vuosina 1969–2004 173 kuvaszpentuetta ja noin 1 300 kuvaszia. Vuosittain Ruotsissa rekisteröidään noin 30–50 kuvaszia. Hollannin kuvaszkanta perustuu pääosin saksalaisille ja unkarilaisille tuonneille, ja Hollannissa on 90-luvun aikana syntynyt noin 30 kuvaszia vuosittain. Myös Saksassa kuvasz, kuten monet muut "suuret valkoiset" ovat suosittuja. Saksassa kuvaszkasvatus on jatkunut pitkään, ja maan kanta perustuu Unkarista tuoduille yksilöille.


title: Kuvasz

text: Kuvaszilla, kuten monilla muilla suurilla ja raskasrakenteisilla roduilla, tavataan erilaisia luusto- ja nivelsairauksia. Rotu kuuluu Suomen kennelliiton Perinnöllisten vikojen ja sairauksien vastustamisohjelmaan PEVISAan: pentujen rekisteröinnin edellytys on vanhempien lonkkakuvaus.


title: Kuvasz

text: Lonkkaniveldysplasia eli lonkkanivelen kasvuhäiriö on yleisin koirien luusto-ongelmista, ja kuvaszin kohdalla vakavin ja laajimmin ilmenevä perinnöllinen sairaus. Suomessa syntyneistä kuvaszeista on lonkkakuvattu noin neljäsosa. Koirista noin puolella esiintyy lievää tai vakavampaa dysplasiaa. Monissa muissa maissa, joissa lonkkien terveyteen on kiinnitetty huomiota pidemmän aikaa lonkkadysplasiatilastot ovat parempia.


title: Kuvasz

text: Kuvaszeilla on tavattu jonkin verran myös osteokondroosia, kyynärnivelen kasvuhäiriötä, joka useimmiten kuvaszilla liittyy kyynärniveldysplasiaan. Osteokondroosi on kasvavien eläinten luutumishäiriö, johon vaikuttavat perinnöllinen alttius ja ympäristötekijät, ennen kaikkea ruokinta. Suomessa on toistaiseksi tutkittu vain muutamien kuvaszien kyynärnivelet.


title: Kuvasz

text: Silmäsairauksista kuvaszilta on muissa maissa löydetty sekä harmaakaihia (HC) että etenevää verkkokalvon rappeumaa (PRA), jotka johtavat koiran sokeutumiseen. Suomessa kuvaszeja ei ole juurikaan silmäpeilattu, joten tutkimustuloksia ei ole käytössä.


title: Kuvasz

text: Rodussa tavataan jonkin verran kivesvikaa, purentavikaa ja hammaspuutoksia sekä dilateroiva kardiomyopatiaa, hypothyroidismia, von Willebrandtin tautia, tois- ja molemminpuolista kuuroutta, luun liikakasvua sekä panosteitistä eli luun kokonaistulehdusta. Lisäksi esiintyy jonkin verran autoimmuunisairauksia sekä kasvaimia.


title: COSS

text: Suomen avoimien tietojärjestelmien keskus - COSS ry (Centre for Open Systems and Solutions) eli Suomen open source -keskus on avointa lähdekoodia hyödyntävän ja tukevan liiketoiminnan kehittämisorganisaatio.


title: COSS

text: COSS edistää avointen ohjelmistojen hallittua käyttöä eri toimialoilla ja tuottaa palveluja jäsentensä liiketoiminnan kehittämiseksi. COSS palvelee sekä OSS (Open Source Software) -tuotteita ja -palveluja tarjoavia yrityksiä että OSS-ratkaisujen käyttäjiä: yrityksiä, yhteisöjä ja julkishallinnon organisaatioita.


title: COSS

text: COSS:n tavoitteena on


title: COSS

text:
COSSin jäseniksi voivat liittyä yritykset, yhteisöt, julkishallinnon organisaatiot ja yksityishenkilöt.
COSS on edustaa Suomea Euroopan open source -liiketoiminnan yhteisjärjestössä OBOOE:ssa.


title: Vasarahai

text: Vasarahai ("Sphyrna zygaena") on suurikokoinen hailaji, jota tavataan maailman kaikilla lauhkeilla rannikkoalueilla.


title: Vasarahai

text: Kalan väri vaihtelee ruskeanharmaasta tummaan oliivinvihreään; vatsapuoli on aina vaaleampi. Aikuinen yksilö voi olla neljä metriä pitkä ja painaa jopa 400 kiloa. Lajin luonteenomainen tuntomerkki on vasaramainen leveä pää. Erikoinen päänmuoto auttaa lajia ravinnonhankinnassa sen suoman laajan näkökentän ansiosta.


title: Vasarahai

text: Vasarahai synnyttää eläviä poikasia. Yhdessä poikueessa on 20-40 poikasta, jotka syntyessään ovat 50-61 cm pitkiä.


title: Isovasarahai

text: Isovasarahai ("Sphyrna mokarran") on suurikokoinen hai, joka kasvaa jopa kuusimetriseksi. Isovasarahaita esiintyy rannikkoalueilla trooppisilla vesillä aina 80 metrin syvyyteen asti.


title: Isovasarahai

text: Isovasarahait syövät pieniä haita, rauskuja, mustekaloja ja kaloja. Ne ovat immuuneja rauskujen myrkylle.


title: Isovasarahai

text: Kohdatessaan sukeltajan isovasarahai on yleensä arka ja väistää. Isovasarahai luokitellaankin yhdeksi vähiten vaarallisista haista. Tunnetaan vain yksi dokumentoitu tapaus, jossa laji on ärsytettynä käynyt ihmisen kimppuun, mutta joukko hyökkäyksiä on kirjattu tarkemmin määrittämättömän vasarahailajin nimiin.


title: Itäharju

text: Itäharju () on Turussa sijaitseva kaupunginosa, joka sijaitsee Kupittaan, Pääskyvuoren ja Nummen kaupunginosien välissä. Alueella on runsaasti omakotitaloja ja pienteollisuutta. Myös Jaanin kerrostaloalue kuuluu Itäharjun kaupunginosaan. Kupittaan toimistokeskittymästä Itäharjulle on levinnyt tiivistä toimistorakentamista 2000-luvun alkuvuosina. Turun yliopistollinen keskussairaalan T-sairaala sijaitsee Itäharjun luoteisosassa paikalla, jossa 1960-luvun loppuun asti toimi Kupittaan Savi. Itäharjun näkyvimmät rakennukset ovat vakuutusyhtiö Ifin käyttämän If-talon kolme toimistotornia.


title: Itäharju

text: Vuonna 1831 raivonneen koleraepidemian aikana Itäharjulle perustettiin kolerahautausmaa. Toisen maailmansodan aikana Itäharjun Mikkolanmäellä sijaitsi ilmatorjuntapatteri.


title: Itäharju

text: Turun keskustan ja Varissuon välinen tiheä bussiliikenne kulkee Itäharjun läpi. Alueella on myös automarket Prisma.


title: Itäharju

text: Turun tiedepuiston suunnitellaan laajenevan Kupittaan korkeakoulukampukselta Itäharjun teollisuusalueen suuntaan niin, että vuoteen 2050 mennessä alueella olisi uusia asuntoja yli 20 000 ja uusia työpaikkoja yli 10 000. Kaupunginosia yhdistämään kaavaillaan Helsingintien ja rautatien ylittävää betonikantta.


title: Itäharju

text: Kupittaan Saven ohella Itäharjun teollisuusalueen aiempia yrityksiä ovat olleet keraamisia sähköeristeitä valmistanut Turun Porsliinitehdas, jonka Frithiof Strandellin suunnittelema rakennus vuodelta 1920 toimii nykyisin tieto- ja viestintäalan yritysten keskittymänä nimellä Old Mill. Itäharjulla ovat toimineet myös muun muassa Suomisen Konepaja Oy, Veljekset Hasanin neulomo ja kutomo, Tuottajain Myyntikonttori, Ruolan betonielementtitehdas, Autokori Oy (1951–1973), Lihatukku T. Bang, Seinälevy Oy, Turun Metalli ja Romuliike Oy, Kiintokaluste Oy, Kutola Oy, matto- ja sisustusliike Reitala, Teräs Oy, Turun Sanomien Serioffset sekä puutyötehtaat Vuolu Oy ja Puukovera Oy. Itäharjulla nykyisin toimivia yrityksiä ovat Hansaprint, Mesekon, Rostenin leipomo, Fläkt Woods (ent. Suomen Puhallintehdas), A. Grönroos Oy ja Metro Auto. Teollisuusalueella on myös Lidl-myymälä, puhallintehtaan vanhaan halliin saneerattu Prisma-tavaratalo sekä rengasliikkeitä ja autohuoltoja.


title: Itäharju

text: Albert Richardtsonin suunnittelemalla, vuonna 1934 valmistuneella funkistyylisellä Itäharjun seurakuntatalolla on monivaiheinen historia. Osoitteessa Vanha Littoistentie 22 se palveli Turun tuomiokirkkoseurakunnan käytössä 1980-luvulle asti, kunnes se myytiin kaupungille ja oli sen jälkeen kolmisenkymmentä vuotta A-klinikan käytössä. Vuodesta 2011 talossa on toiminut majoitusliike Majatalo 22. Talossa on toiminut myös kansakoulun alaluokkia, joista koululaiset ovat siirtyneet toiselle tai kolmannelle luokalle Nummen tai Kerttulin kouluun.


title: Itäharju

text: Itäharjun kaduilla ajettiin vuosittaisia auto- ja moottoripyöräkilpailuja nimeltä Itäharjun ajot vuosina 1955–1965. Katurata kulki reittiä Kalevankatu–Peronkatu–Voimakatu–Karjakatu–Teollisuuskatu. Elo- tai syyskuisena sunnuntaina järjestetyissä Itäharjun kilpailuissa ajoivat muiden muassa Curt Lincoln, Timo Mäkinen, Jarno Saarinen, Leo Kinnunen ja Rauno Aaltonen. Esimerkiksi vuonna 1964 Itäharjun ajot sai viitisen tuhatta katsojaa. Vuonna 1966 Turun Moottoriseuran järjestämä tapahtuma siirtyi Artukaisiin nimellä Artukaisten ajot.


title: Modern Times

text: Modern Times on Bob Dylanin elokuussa 2006 julkaistu 31. studioalbumi. Albumi julkaistiin kahdessa eri muodossa: standardimuodossa sekä erikoispainoksena, joka sisältää CD:n lisäksi DVD:n. Syyskuussa 2006 se nousi Yhdysvaltain listaykköseksi ensimmäisenä Dylan-levynä 30 vuoteen. Näin Dylanista tuli vanhin elinaikanaan ykköspaikalle noussut artisti. Suomessa albumi nousi virallisen albumilistan sijalle 4.


title: Modern Times

text: "Modern Times" nauhoitettiin Dylanin tämänhetkisen kiertueyhtyeen kanssa, johon kuuluvat basisti Tony Garnier, rumpali George G Receli, kitaristit Stu Kimball ja Denny Freeman sekä multi-instrumentalisti Donnie Herron.


title: Modern Times

text: Dylanin asema populaarimusiikin historiassa sekä hänen kaksi edellistä albumiaan, suuren menestyksen saavuttaneet "Time out of Mind" (1997) ja "Love and Theft" (2001), tekivät "Modern Timesista" odotetun julkaisun.


title: Modern Times

text: "Modern Times" vuosi Internetiin lukuisten BitTorrent-sivustojen kautta 21. elokuuta 2006, kahdeksan päivää ennen albumin julkaisua.


title: Modern Times

text: Elokuussa 2006 musiikkilehdet alkoivat julkaista arvioitaan albumista. Sekä "Rolling Stone" ja UNCUT antoivat albumille viisi tähteä. "Rolling Stone" -lehden kriitikko Joe Levy sanoi albumia Dylanin "kolmanneksi perättäiseksi mestariteokseksi". Myös kriitikko Robert Christgaun arvio "Blender"-lehdessä oli myönteinen.


title: Modern Times

text: Jon Pareles kirjoitti The New York Timesissa, että ”"Modern Times" kuulostaa kokeellisemmalta kuin yksikään sen edeltäjistä”. "The Chicago Tribunen" Greg Kot oli samoilla linjoilla Parelesin kanssa todetessaan, että ”liian usein yhtye kuulostaa siltä, kuin se olisi opetellut kappaleet nauhoittaessaan niitä -- (Modern Times -albumilta) Dylanin lavaesiintymisten sähköistävät aallot puuttuvat.” Tästä kritiikistä huolimatta sekä Pareles että Kot olivat yleisesti ottaen varsin myönteisiä albumia kohtaan.


title: Modern Times

text: "The Guardian" -lehden Alexis Petridis pilkkasi muuten positiivisessa arvostelussaan albumin julkaisua edeltänyttä hehkutusta.


title: Modern Times

text: "The Chicago Sun-Times" -lehden Jim DeRogatis kehui albumin kappaleiden sanoituksia, mutta ihmetteli laimeaa musiikkia. Erityisen kriittinen hän oli albumin balladeja kohtaan.


title: Modern Times

text: Albumin kansikuva on Ted Cronerin valokuva ”Taxi, New York at Night”.


title: Bae Ki-tae

text: Bae Ki-tae (s. 3. toukokuuta 1965 Daegu) on eteläkorealainen entinen pikaluistelija. Hän keskittyi pääasiassa 500 ja 1 000 metrin matkoille.


title: Bae Ki-tae

text: Vuonna 1990 Baesta tuli ensimmäinen korealainen pikaluistelun arvokisavoittaja, kun hän Tromssassa sprintterien MM-kisoissa voitti kultamitalin ennakkosuosikkien epäonnistuttua toinen toisensa perään. Vaikka Bae saavutti parhaan menestyksensä sprinttimatkoilla, hän aloitti uransa yleisluistelijana. Yleisluistelijoiden MM-kisoissa hän sijoittui 500 metrillä kolme kertaa ensimmäiseksi (1987, 1988 ja 1990).


title: Bae Ki-tae

text: Maailmancupissa Bae voitti urallaan kuusi osakilpailua ja oli kaikkiaan 25 kertaa palkintokorokkeella.


Holy Wood (In the Shadow of the Valley of Death) on Marilyn Mansonin neljäs studioalbumi, jonka on julkaissut Nothing Recordsin 14. joulukuuta vuonna 2000. Albumi on julkaistu niin CD:nä, vinyylinä kuin kasettinakin.


title: Holy Wood (In the Shadow of the Valley of Death)

text: Albumi koostuu neljästä osiosta:


text: Ensimmäisessä osiossa on neljä kappaletta, muissa viisi.


title: Men in Black – miehet mustissa

text: Men in Black – miehet mustissa () on vuonna 1997 ensi-iltansa saanut Barry Sonnenfeldin ohjaama yhdysvaltalainen tieteiselokuva. Elokuvan pääosissa ovat Tommy Lee Jones, Will Smith ja Vincent D’Onofrio. Elokuva perustuu Lowell Cunninghamin samannimiseen sarjakuvaan. Epilogissa tarjotaan elokuvan katsojalle lohduttava maailmankatsomuksellinen tietoisku.


title: Men in Black – miehet mustissa

text: Elokuva oli menestys: Yhdysvalloissa se tuotti 250 miljoonaa ja kansainvälisesti 326 miljoonaa dollaria. Elokuvalle tehtiin myös kaksi jatko-osaa, "MIB II – miehet mustissa 2" ja "Men in Black III".


title: Gáldar

text: Gáldar on Gran Canarian pohjoisosassa sijaitseva kunta, jonka pinta-ala on 61,59 km².


title: Gáldar

text: Gáldarin väkiluku on noin 22 763 (ISTAC, 2003) ja väestötiheys 369,59 as./km².


title: Ingenio

text: Ingenio on Gran Canarian itäosassa sijaitseva kunta, jonka pinta-ala on 38,15 km².


title: Ingenio

text: Ingenion väkiluku on noin 26 857 (ISTAC, 2004) ja väestötiheys 692,87/km².


title: Men in Black

text: Men in Black (MIB) voi tarkoittaa ainakin seuraavia:


title: Mogán

text: Mogán on Gran Canarian lounaisosassa sijaitseva kunta, jonka pinta-ala on 172 km². Kunnan pääelinkeinot ovat matkailu, maatalous ja kalastus. Tärkein liikenneyhteys on saaren pääkaupunkiin Las Palmasiin ja lentoasemalle johtava GC-1-moottoritie. Mogánin keskusta sijaitsee noin 12 kilometriä rannikolta, jossa sijaitsevat sitä huomattavasti suuremmat matkailukeskukset kuten Puerto Rico.Mogánin väkiluku on noin 15 176 (ISTAC, 2004) ja väestötiheys 88,17 as./km².


title: Moya

text: Moya on Gran Canarian pohjoisosassa sijaitseva kunta, jonka pinta-ala on 31,87 km².


title: Moya

text: Moyan väkiluku on noin 8 307 (ISTAC, 2004) ja väestötiheys 250,63 as./km².


title: Association of American Railroads

text: Association on Americal Railroads (AAR) on teollisuuden ja kaupan ryhmittymä, joka edustaa Pohjois-Amerikan (Kanada, Meksiko ja Yhdysvallat) tavaraliikenteen rautatieyhtiöitä. AAR:n jäseniä ovat myös Amtrak sekä jotkin paikalliset lähiliikenneyhtiöt.


title: Association of American Railroads

text: AAR muun muassa määrittelee Pohjois-Amerikassa käytettävät rautateiden nimilyhenteet sekä valvoo yleistä raideliikenneturvallisuutta kehittämällä turvallisuusstandardeja ja yhtenäistämällä käytäntöjä.


title: Association of American Railroads

text: Association of American Railroads perustettiin 12. lokakuuta 1934, kun viisi teollisuusryhmittymää fuusioitui:


title: San Bartolomé de Tirajana

text: San Bartolomé de Tirajana on Gran Canarian eteläosassa sijaitseva kunta, jonka pinta-ala on 333,13 km². Kunnan pinnanmuodostus on monipuolinen vaihtuen Atlantin valtameren huuhtomasta kuivasta ja aurinkoisesta rannikosta vuoriston reheväkasvuisiin rinteisiin. Matkailu ja sen oheistoiminnot ovat kunnan ylivoimaisesti merkittävin elinkeino, kunnan alueella sijaitsee muun muassa tunnettu turistikohde Playa del Inglés. Kunnassa on myös lukuisia suuria ostoskeskuksia sekä etenkin matkailijoille suunnattuja teemapuistoja, kuten Palmitos Park ja Sioux City. Tärkein liikenneväylä on saaren pääkaupunkiin Las Palmasiin ja lentokentälle johtava GC-1-moottoritie.


title: San Bartolomé de Tirajana

text: Alueen maantieteellisestä asemasta ja ilmastosta johtuen ilman lämpötila kunnan alueella on aina hieman korkeampi kuin Gran Canarian pohjoisosissa.San Bartolomé de Tirajanan väkiluku on noin 45 559 (ISTAC, 2004) ja väestötiheys 136,76/km².


title: Siikalahti (Parikkala)

text: Siikalahti on Parikkalan Simpelejärven umpeenkasvanut lahti Kaukolan kylässä. Se on laajuudeltaan noin 445 hehtaaria ja viitisen kilometriä pitkä, mutta leveimmillään vain puolitoista kilometriä. Lahti otettiin lintuvesien suojeluohjelmaan vuonna 1982. Valtiolle se hankittiin 1980-luvun puolivälissä. Siikalahtea hoitaa Metsähallitus.


title: Siikalahti (Parikkala)

text: Siikalahti muovautui nykyiseen asuunsa Simpelejärven laskussa 1930-luvun lopussa. Järven veden pinnan laskemisen yhteydessä suunniteltiin lahden kuivattamista kokonaan kanavan avulla, mutta aie peruuntui sota-ajan takia. Kuivattaminen tuli esille uudestaan 1950-luvulla: lahden pengertämistä suunniteltiin kesäkuussa 1954. Siikalahden ja Tetrisuon kuivattamisella laskettiin saatavan 589 hehtaaria lisämaata, mitä pidettiin erittäin tarpeellisena maatalouden kehittämisen kannalta. Kuivattamisajatuksia pohdittiin vielä 1970-luvullakin, jolloin lahden alueelta laskettiin saatavan 517 hehtaaria peltoa. Lahden eteläosan kuivatusehdotuskin kaatui vastustukseen, kun Siikalahden suojelemiseksi kerättiin yli 6 000 nimen adressi. Siikalahden Suojeluhdistys perustettiin 1976 Pauli Kantosen ja Veijo Vilskan johdolla, seuraavana vuonna säätiö osti kaksi tilaa lahden ympäristöstä: Honkasaaren ja Kasiniemen, joille rakennettiin alueella nykyisinkin olevat rakennelmat - lintutorni tosin Ripekesaarelta vuokratulle maalle. Itä-Suomen vesioikeus antoi lahden kuivatukselle lopullisen kielteisen päätöksen vuonna 1980, sen sijaan sitä käytiin kunnostamaan arvokkaana kosteikkona ja lintuvetenä. Valtio lunasti Siikalahden omistukseensa vuosina 1985 ja 1986, ja metsästys lahdella kiellettiin 1987.


title: Siikalahti (Parikkala)

text: Siikalahti on kuuluisa arvokkaasta lajistostaan. Alueella on tavattu noin 250 erilaista lintulajia, 900 perhoslajia ja 25 eri sudenkorentolajia. Alueen harvinaisimpiin kasveihin kuuluu hentonäkinruoho ("Najas tenuissima") ja sahalehti ("Stratiotes aloides"), sen linnuista ovat kuuluisia muun muassa satakieli ja erilaiset kertut. Siikalahti on myös tärkeä levähdysetappi muuttolinnuille.


title: Siikalahti (Parikkala)

text: Siikalahti on kansainvälisesti tärkeä lintualue IBA-numerolla 070 sekä osa kansallisesti tärkeää lintualuetta (FINIBA) 320098 (Parikkalan seudun lintuvedet).


title: Siikalahti (Parikkala)

text: Siikalahdelle pääsee lyhintä reittiä valtatie 6:lta risteävää Kaukolan kylätietä (tie 14941) myöten vajaan kolmen kilometrin verran, tai etelämpää Kirjolan kohdalta Kannaksen ja Kaukolan kautta kiertäen. Polku lahdelle lähtee Kaukolan tien varrelta pysäköintipaikalta, jossa on opastetaulu. Polku ylittää lahdenpohjukan pitkospuina. Pysäköintipaikasta hieman Kaukolaan päin on myös pyörätuolille sopiva matala lintujen tarkkailulava.


title: Siikalahti (Parikkala)

text: Siikalahdelle on rakennettu kaksi lintutornia, yksi korkeampi Ripekesaarten päähän, josta on näkymä etelään, ja toinen hieman matalampi Kasinniemen eteläkärkeen. Lisäksi alueella on piilokoju lintujen tarkkailua varten Kaukolan puolella, lähellä Ripekesaarten lintutornia. Kasinniemessä, jossa on vanha talonpaikka, on myös opastuskeskus ja nuotiopaikka.


title: Bamingui-Bangoran

text: Bamingui-Bangoran on yksi Keski-Afrikan tasavallan prefektuureista. Sen pinta-ala on 58 200 neliökilometriä ja siellä on vuoden 2003 väestönlaskennan mukaan 43 229 asukasta. Alueen asukastiheys on maan pienin: 0,7 as./km². Prefektuurin pääkaupunki on Ndélé.


title: Bamingui-Bangoran

text: Bamingui-Bangoranin naapuriprefektuurit ovat Haute-Kotto, Ouaka, Nana-Grébizi ja Vakaga.


title: Palveluskoirakoe

text: Palveluskoirakoe on palveluskoirien koulutustasoa mittaava koe.


title: Palveluskoirakoe

text:
Suomessa palveluskoirakokeiden kattojärjestönä toimii Suomen Palveluskoiraliitto, joka määrittelee Suomessa käytetyt palveluskoirakoemuodot. Koemuotoja on kaksitoista. Kokeita järjestetään sekä kansainvälisillä että kansallisilla säännöillä.
Palveluskoirakokeet mittaavat koiran koulutustasoa ja antavat lisämotivaatiota harrastaa tavoitteellisesti koiran kanssa.


title: Palveluskoirakoe

text: Kokeissa on eri lajeja ja kokeet jakaantuvat tottelevaisuus- ja maasto-osuuteen. Kokeissa on kolme tasoluokkaa, ja kokeissa menestyessään koira saavuttaa koulutustunnuksia ja pystyy etenemään seuraavaan tasoluokkaan. Korkeimmassa luokassa kilpailtuaan ja menestyttyään koira voi saavuttaa käyttövalion (KVA) tittelin lajista, jossa se kilpailee.


title: Palveluskoirakoe

text: Kokeiden tottelevaisuusosasta koira voi saavuttaa kolmasosan kokeen kokonaispistemäärästä. Loput kaksikolmasosaa koira voi saada maasto-osuudesta. Kokeen enimmäispistemäärä on 300, ja tulos hyväksytään, jos koira saavuttaa vähintään 70 pistettä tottelevaisuusosuudesta ja maasto-osuudesta vähintään 150 pistettä.


title: Palveluskoirakoe

text: Sekä kokeen tottelevaisuusosa että maasto-osa vaikeutuvat ja muuttuvat vaativammiksi korkeammissa luokissa. Yleensä koiran ohjaaja keskittyy kerralla vain yhteen palveluskoiralajiin, mutta koirakko voi kilpailla menestyksekkäästi useammassakin lajissa. Ennen osallistumista varsinaisiin palveluskoirakokeisiin koiran tulee suorittaa hyväksytysti käyttäytymiskoe (BH-koe).BH-koe mittaa koiran koulutustasoa ja käyttäytymistä. BH-koe on esikoe, jonka läpäissyt koira on oikeutettu osallistumaan varsinaiseen palveluskoirakokeeseen. Käyttäytymiskokeeseen saavat osallistua kaikki rodut sekä rekisteröimättömät rodut, kunhan ne on tunnistusmerkitty.


title: Palveluskoirakoe

text: Jäljestäminen on monelle koiralle luonnollista ja pohjautuu vaistotoimintaan. Jälki tehdään siten, että ihminen kävelee maastossa sovitun reitin ja pudottaa kävelyuralleen keppejä, jotka koiran tulee ilmaista ohjaajalleen. Aluksi koiraa voidaan motivoida jäljestämään esimerkiksi jättämällä jäljelle ruokaa, jolloin koira oppii seuraamaan ihmisen jättämää hajuvanaa jäljen päässä odottavan palkkion luo. Jälkiä voidaan tehdä vaihteleviin maastoihin ja vaikeuttaa niitä antamalla jäljen vanheta tai tekemällä jäljistä mutkittelevampia.


title: Palveluskoirakoe

text: Jälkikokeen ensimmäisessä luokassa jälki on 500 metriä pitkä ja tehty 60 minuuttia ennen jäljestyksen alkua. Koiran on löydettävä jäljen alkupää 30 metriä pitkältä suoralta janalta, jonka yli jälki kulkee. Jäljelle on asetettu kuusi keppiä, joiden löytämisestä koirakko saa pisteitä. Aikaa jäljen suorittamiseen on 20 minuuttia.


title: Palveluskoirakoe

text: Kilpailuluokassa 2 jäljen pituus on kilometri, se on puolitoista tuntia vanha ja janan, jolta jäljestys alkaa, pituus on 40 metriä. Jäljelle on jätetty kuusi luonnonpuusta tehtyä keppiä, ja jäljelle varattu aika on 30 minuuttia. Luokassa 3 jäljen pituus on 1,5 kilometriä, se on kaksi tuntia vanha ja jana, jolta jäljen alku löytyy, on pituudeltaan 50 metriä. Jäljelle on jätetty kuusi luonnonpuusta tehtyä keppiä. Aikaa on 40 minuuttia.


title: Palveluskoirakoe

text: Jälkikokeeseen kuuluu olennaisena osana myös esine-etsintä. Ihmiselle kuuluvat esineet jätetään huolellisesti ristiin rastiin kuljetulle 50x50 metrin suuruiselle maa-alueelle, ja koiran tulee itsenäisesti työskennellen etsiä ja löytää ne ja tuoda ohjaajalleen. Esine-etsintäkin vaikeutuu korkeampiin luokkiin siirryttäessä. Koiralla on jokaisessa luokassa viisi minuuttia aikaa etsiä esineet, joita on 1. luokassa yksi, 2. luokassa kaksi ja 3. luokassa kolme.


title: Palveluskoirakoe

text: Jälkikokeen koulutustunnukset ovat 1. luokassa JK1, 2. luokassa JK2 ja 3. luokassa JK3.


title: Palveluskoirakoe

text: Hakukokeessa koira etsii ohjaajan käskyjen mukaan ennalta määrätyltä maa-alueelta "eksyneitä" maalimiehiä. Koiran tulee tehdä itsenäisesti työtä, tehdä hakupisto etsittävän alueen laidalle, ja palata sieltä takaisin keskilinjaa kohti pyrkien saamaan ilmavainun etsittävästä henkilöstä. Kun koira löytää maalimiehen, sen tulee ilmaista löytönsä joko haukkumalla kunnes ohjaaja tulee paikalle, tai viemällä ohjaajalle kaulapannasta roikkuvan rullan merkiksi löytyneestä maalimiehestä, jonka jälkeen koira ja ohjaaja palaavat yhdessä maalimiehen luo.


title: Palveluskoirakoe

text: Hakualueen koko kasvaa kilpailuluokittain. 1. luokassa alue on kooltaan 100m x 100m ja etsintäaika 10 minuuttia. 2. luokassa alue on 100m x 200 m ja etsintäaikaa on 15 minuuttia ja 3. luokassa alue on 100m x 300m ja etsintäaikaa on 20 minuuttia. Alueen keskellä kulkee ns. keskilinja, jota pitkin koiran ohjaaja kulkee ja lähettää koiran etsimään maalimiehiä vuoroin oikealta ja vuoroin vasemmalta puolelta.


title: Palveluskoirakoe

text: Myös hakukokeeseen kuuluu esine-etsintä. Hakukokeen koulutustunnukset ovat HK1, HK2 ja HK3.


title: Palveluskoirakoe

text: Viestikokeen juuret ulottuvat ensimmäiseen ja toiseen maailmansotaan. Koulutetut viestikoirat mahdollistivat yhteydenpidon eri yksiköiden välillä. Nykyisessä viestikokeessa koira joutuu juoksemaan ennalta merkittyä rataa kolmesta viiteen matkaa kahden koiralle tutun henkilön välillä. Radan pituus vaihtelee kilpailuluokasta riippuen kahdesta kahdeksaan kilometriin. Viestikokeen yhtenä osana on esine etsintä. Viestikokeen koulutustunnukset ovat VK1, VK2 ja VK3.


title: Palveluskoirakoe

text: Etsintäkoe on yksi monipuolisimmista ja vaativimmista palveluskoirakoemuodoista. Etsintäkokeen maasto-osa koostuu jäljestä, henkilöhausta, esineruudusta, pudotetunesinee noudosta ja tarkkuusetsinnästä.


title: Palveluskoirakoe

text: Jälki on alokasluokassa vain 300 metriä pitkä, 40 minuuttia vanha ja siinä on yksi suora kulma. Muissa luokissa jälki pitenee, vanhenee ja sillä on useampia kulmia. Kuten jälkikokeessakin, jäljen alkupää on löydettävä janalta. Jäljelle jätetään neljä puukeppiä, joiden löytämisestä koirakko saa pisteitä.


title: Palveluskoirakoe

text: Henkilöhakuosuudessa maalimiehen etsiminen tapahtuu joka luokassa 100 x 100 m alueella, jolla on kaksi osittain peitettyä maalimiestä. Alokasluokassa aikaa on käytettävissä 10 minuuttia, korkeammissa luokissa 8 minuuttia.


title: Palveluskoirakoe

text: Esine-etsintäosuus on sama kuin muissakin palveluskoirakokeissa.


title: Palveluskoirakoe

text: Pudotetun esineen noutaminen on maastossa tapahtuva noutoliike. Ohjaaja kävelee maastoon merkittyä, linjaa 50 metriä, pudottaa oman esineen koiran huomaamatta ja lähettää koiran noutamaan sen 50 m (1. luokka), 100 m (2. luokka) tai 150 m (3. luokka) lisää kuljettuaan.


title: Palveluskoirakoe

text: Tarkkuusetsintä tapahtuu joka luokassa 3x3 metrin kokoisella alueella, joka on tallattu huolellisesti. Alueella on yksi pieni esine, joka koiran on ilmaistava ohjaajalle. Etsintäkokeen koulutustunnukset ovat EK1, EK2 ja EK3.


title: Siikalahti

text: Siikalahti voi tarkoittaa:


title: Sabu

text: Terry Michael Brunk (s. 12. joulukuuta 1964) on yhdysvaltalainen showpainija, joka on nykyisin independent circuitin painija. Hän esiintyi World Wrestling Entertainmentin ECW-brändissä. Parhaiten hänet muistetaan esiintymisistään ECW-painipromootiossa 1990-luvulla.


title: Sabu

text: Sabua mainostetaan "eläimellisimpänä ottelijana lajin historiassa", eikä Sabun painityyli ole kovin perinteistä, sillä hänen liikesettinsä koostuu lähinnä hypyistä, jotka tehdään pöytien tai tuolien avustuksella - tai niiden päälle. Sabu on ollut otteluissaan hyvin itsetuhoinen kuten WWE:n Mick Foley (Mankind). Hän on saavuttanut paljon urallaan, sillä hän on ollut muun muassa ECW:n ja NWA:n maailmanmestari, ECW:n joukkuemestari ja XPW:n maailmanmestari. Nimensä Sabu on mukaillut vanhasta intialaisesta kenraalista, jonka nimi oli Sabu.


title: Sabu

text: Sabu on tunnettu myös siitä, että hän on jatkanut otteluitaan kärsittyään vakavia loukkaantumisia, jotka olisivat tarvinneet välitöntä hoitoa. Esimerkiksi ottelussa Sandmania vastaan Sabu mursi leukansa osuessaan kaiteeseen, mutta ottelun lopettamisen sijaan Sabu teippasi leukansa ja jatkoi ottelua ennaltasovittuun lopetukseen asti. Piikkilankaottelussa Terry Funkia vastaan Sabu aukaisi hauiksensa piikkilankaan, ja jatkaakseen ottelua hän teippasi haavan umpeen. Lopulta sairaalassa haavan sulkemiseen meni yli 100 tikkiä. Myös TNA:ssa paininut Sabu on ollut 1990-luvulla suuri osa ECW:tä.


title: Sabu

text: Hänen opettajansa oli The Original Sheik, joka oli hänen setänsä.


title: Derek Parra

text: Derek Parra (s. 15. maaliskuuta 1970 San Bernardino, Kalifornia, Yhdysvallat) on 2000-luvun alussa menestynyt yhdysvaltalainen pikaluistelija.


title: Derek Parra

text: Parra aloitti uransa rullaluistelijana. Rullaluistelussa hän voitti kolme kertaa Yhdysvaltain mestaruuden ja kahdesti yleiskilpailun maailmanmestaruuden. Hän vaihtoi lajia vuonna 1996, kun rullaluistelua ei hyväksytty kesäolympialaisten ohjelmaan. Parra kuului Yhdysvaltain joukkueeseen jo 1998 Naganon olympialaisissa, vaikkakaan ei kilpaillut yhdelläkään matkalla.


title: Derek Parra

text: Ensimmäisen aikuisten pikaluistelun arvokisamitalinsa, väriltään hopeisen, Parra voitti maaliskuussa 2001 Salt Lake Cityssä matkakohtaisten MM-kisojen 1 500 metriltä. Samassa kaupungissa pidetyissä vuoden 2002 talviolympialaisissa Parra oli elämänsä kunnossa ja saalisti kultaisen ja hopeisen mitalin. Kultamitali tuli 1 500 metriltä maailmanennätysajalla 1.43,95. 5 000 metrin kilpailussa hän luisteli maailmanennätysajan 6.17,98, mutta piti ennätystä hallussaan vain 20 minuutin ajan, sillä alankomaalainen Jochem Uytdehaage luisteli vielä kovempaa ja pudotti Parran hopealle. Samana keväänä yleisluistelijoiden MM-kisoissa Heerenveenissä Parra saavutti pronssia, mikä jäi hänen viimeiseksi arvokisamitalikseen.


title: Derek Parra

text: Maailmancupissa Parra on saavuttanut kuusi osakilpailuvoittoa ja kaikkiaan 17 palkintosijoitusta.


title: Brummerin talo

text: Brummerin talo on Helsingin Kruununhaassa, Elefantin korttelissa osoitteessa Aleksanterinkatu 14 sijaitseva rakennus, joka toimii Helsingin pormestarin ja vuoteen 2017 asti Helsingin kaupunginjohtajan virka-asuntona. Brummerin talo sijaitsee Remanderin talon ja Balderin talon välissä. Talon rakennutti alun perin merikapteeni Kåhlman vuonna 1823 Jean Wiikin suunnitelmien mukaan.Helsingin kaupunki osti rakennuksen itselleen vuonna 1959, entisöi talon ja remontoi sen virka-asunnoksi vuosina 1961–1962.